Etibar Məmmədov - müstəqilliyimizi dünyaya tanıdan adam: Mütəllibov istiqlaliyyətimizi istəmirdi - Azinforum.az İnformasiya Portalı\nAna səhifə / Siyasət / Etibar Məmmədov – müstəqilliyimizi dünyaya tanıdan adam: Mütəllibov istiqlaliyyətimizi istəmirdi\nEtibar Məmmədov – müstəqilliyimizi dünyaya tanıdan adam: Mütəllibov istiqlaliyyətimizi istəmirdi\nƏvvəli bu linkdə: Etibar Məmmədov aktiv siyasətə qayıdır? – AMİP liderinin dünəni, bu günü və perspektivləri)\nRedaksiyadan: Müstəqilliyimizi elan edəndən bəri Azərbaycanda dondurulmuş bir siyasi mühit mövcuddur. Xarici güclərin dəstəyini alaraq, despotik hakimiyyətini yürüdən rejim siyasi partiyaların fəaliyyətinə imkan vermədiyindən milli-azadlıq hərəkatı dövründən fəal olan siyasi liderlər yenə də öz iddialarındadır. Tale onlara öz siyasi bacarıqlarını nümayiş etdirmək imkanı vermədikcə, bu, belə də davam edəcək. Çünki hər hansı siyasi lider və təşkilatın tam sıradan çıxması üçün hakimiyyətə gəlməsi, xalqa təklif etdiyi platformanın nə dərəcədə faydalı olub olmadığını ortaya qoyması şərtdir. Azərbaycanda isə dondurulmuş siyasi həyat bu imkanı xeyli daraldır.\nTəsadüfi deyil ki, ölkədə hər dəfə siyasi atmosfer isinəndə həmin don da açılır və uzun illər papaq altında yatanlar iddialı bir şəkildə ortaya atılırlar.\nZənnimizcə, situasiyanı zamanında və effektiv şəkildə dəyərlərindən biri də AMİP lideri Etibar Məmmədovdur. Son zamanlar Etibar Məmmədovun hər dəfəkindən daha çox fəallaşdığının şahidi oluruq. AMİP lideri artıq mətbu orqanlarda daha çox görünməyə başlayır, onun faktiki rəhbərlik etdiyi partiya regionlarda fəalliyyətini gücləndirib, partiyanın sədri funksiyasını yerinə yetirən Arzuxan Əlizadə açıq və eyhamlı ifadələrlə ciddi iddialar ortaya qoyur. Üstəlik, digər partiyalardan və təşkilatlardan da AMİP liderinin fəallaşması istiqamətində ciddi mesajlar gəlməkdədir.\nNə baş verir? Etibar Məmmədov yenidən aktiv siyasətəmi qayıdır? Bu qayıdışın altında yatan hikmət nədən ibarətdir?\nOvqat.com-un əməkdaşı, Azərbaycan Yazıçılar Birliyinin üzvü Məmməd Tahirin qələmə aldığı və müzakirənizə sunduğumuz bu araşdırma yazısında yuxarıdakı suallara cavab axtarılır.\n1990-cı ildə azad olunmasına baxmayaraq, Etibar Məmmədov yalnız 1994-cü ildə bəraət alır. Onun özü bu haqda belə demişdi:\n“Təəssüf ki, SSRİ dövründə əleyhimə qaldırılan cinayət işi üzrə bəraəti yalnız 1994-cü ildə ala bildim. 1992-ci ildə hakimiyyətə yeni qüvvələr gəlsə də, onların rəhbərlik etdiyi məhkəmədə mən işə yenidən baxılmasına nail ola bilmədim.1993-cü ilin sonunda, 1994-cü ilin əvvəlində Milli Məclisdə 20 Yanvara siyasi qiymət verilməsi ilə bağlı müzakirələr gedərkən Heydər Əliyev mənə də müraciət etdi ki, bu məsələlər ətrafında fikirlərimi bildirim. Dedim ki, hələ fikir bildirə bilmərəm, çünki hələ də ittiham olunan şəxsəm. Dedim ki, fikirlərim qərəzli, yaxud özünə bəraət xarakteri daşıya bilər. Bundan sonra, 1994-cü ilin yanvar-fevral aylarında yenidən məhkəmə prosesi keçirildi. Mənə və bir neçə şəxsə bəraət verildi.”\nEtibar Məmmədovun məhbəsdən azad olunması Azərbaycanda təkrar seçkilərin keçirildiyi dövrə təsadüf edir və təbii ki, Etibar Məmmədov da seçkilərdə namizəd olaraq iştirak edərək deputat seçilir. Artıq 1990-cı ilin axırlarında milli – azadlıq hərəkatının liderlərindən biri E.Məmmədov Azərbaycanın dövlət müstəqilliyinin bərpası uğrunda mübarizəsini millət vəkili kimi davam etdirməyə başlayır.\nBu gün çoxlarının bilmədiyi və ya bilərəkdən üzərindən sükutla keçdiyi məqamlardan biri də Etibar Məmmədovun “Azərbaycanın Dövlət Müstəqilliyi haqqında” Konstitusiya Aktının həmmüəllifi olmasıdır. Etibar Məmmədov və AMİP qurucularından olan Fuad Ağayevin birgə hazırladığı layihə hal-hazırda Vahid Azərbaycan Milli Birlik Partiyasının sədri olan Hacıbaba Əzimovun sədrliyi ilə “Azərbaycan Respublikasının dövlət müstəqilliyi haqqında Konstitusiya Aktının” hazırlanması ilə bağlı yaradılmış komissiyaya təqdim olunur. Bir neçə gün davam edən gərgin müzakirələrdən sonra 1991-ci il oktyabrın 18-də Ali Sovetin sessiyasında tarixi sənəd – Dövlət Müstəqilliyi haqqında Konstitusiya Aktı qəbul edilir.\nAzərbaycanın dövlət müstəqilliyi uğrunda\nHəmin dövrdə Azərbaycan öz istiqlaliyyətini elan etməsinə baxmayaraq, dövlət müstəqilliyinin dünya dövlətləri tərəfindən tanınmasında bir sıra ciddi problemlər var idi. Dövlət müstəqilliyinin qorunub saxlanması prosesində, demək olar ki, ən mühüm amillərdən biri dünya ölkələrinin istiqlaliyyətimizi tanıması idi. Bu məsuliyyətli missiya isə yenə də Etibar Məmmədovun üzərinə qoyulur.\nAzərbaycanın Dövlət Müstəqilliyinin tanınmasının çətinləşdirən digər əsas amillərdən biri ondan ibarət idi ki, milli-azadlıq hərəkatının təzyiqi ilə bu qanunu qəbul edən Azərbaycan iqtidarı onun reallaşmasını ürəkdən istəmirdi. Bu amillərin təsiri ilə Azərbaycan parlamentinin qəbul etdiyi qanunun kağız üzərində qalma təhlükəsi var idi. Buna görə də E. Məmmədovun bu missiyasının çox böyük tarixi əhəmiyyəti vardır.\nEtibar Məmmədovun Ali Sovetin rəsmi məktubunu Türkiyə Cumhuriyyəti rəhbərliyinə təqdim etməsinə baxmayaraq, bu məsələyə qardaş ölkə rəsmilərinin münasibəti birmənalı deyildi. Türkiyə rəsmiləri Nazirlər Kabinetinin çıxaracağı qərarın “Sovetlər birliyinin iç məsələləri”nə qarışmaq kimi başa düşüləcəyindən ehtiyat edirdilər. Buna baxmayaraq, Etibar Məmmədovun rəhbərlik etdiyi nümayəndə heyəti Türkiyədə çoxsaylı görüşlər keçirərək, 10 noyabr 1991 – ci ildə Türkiyə tərəfindən Azərbaycanın dövlət Müstəqilliyinin tanınmasına nail ola bilir. E. Məmmədovun Azərbaycan istiqlalını tanıtması sahəsində diplomatik fəaliyyəti haqqında Türkiyənin Ana Vətən Partiyasının Baş katibi Avni Çarsancaqlı belə demişdir: «Türkiyədən nə yardım gəlmişsə də, bilin, bütün dünya bilsin ki, bütün Azərbaycan xalqı bilsin ki, o yardımları Türkiyə Cumhuriyyətindən, dövlətindən, xalqından, milliyyətçi qurumlardan qoparan, Azərbaycan istiqlalının tanınması sahəsində nə edilmişsə, hamısının sahibi, Allah qarşısında deyirəm, bunlar tarixə düşən sənəddir – Etibar Məmmədovdur».\nBundan sonra E. Məmmədov 4 dekabr 1991 – ci il tarixində Milli Məclisin 6 üzvünün daxil olduğu nümayəndə heyətinin rəhbəri kimi Pakistana rəsmi səfərə gedir. Burada da Pakistanın Baş Naziri Məhəmməd Nəvvaz Şərif, Senatın Sədri, Milli Məclisin fəaliyyətdə olan sədri və Senatın Xarici Əlaqələr komissiyasının üzvləri ilə çoxsaylı görüşlər keçirilir. Nəticədə Azərbaycanın Dövlət Müstəqilliyi Pakistan tərəfindən də tanınır.\nHal-hazırda Milli Məclisin üzvü olan millət vəkili Vahid Əhmədov həmin günləri belə xatırlayır: “Biz qorxurduq ki, Azərbaycan müstəqilliyini elan etdikdən sonra ola bilsin bu müstəqilliyi xarici dövlətlər tanımasın. İlk olaraq bizi Türkiyə tanıdı. Daha sonra isə Pakistan, Rumıniya Azərbaycanı tanıdı. Bu hissələri ifadə etmək mənim üçün çətindir. Bu tamam fərqli bir hissdir. Yadıma gəlir; o vaxt Prezident yanında Təhlükəsizlik Şurasının üzvü olan Etibar Məmmədovun rəhbərliyi ilə mən, Fərrux Zeynalov, Tofiq Bağırov və digərləri xarici işlər nazirinin müavini ilə birgə müstəqiliyimizin tanınması üçün Pakistana getdik. Biz Türkiyə vasitəsilə Pakistana çatdıq. Qeyd edim ki, bütün xərci Türkiyə çəkmişdi.\nPakistanın o zamankı baş naziri Nəvaz Şərif Azərbaycan nümayəndə heyətini yüksək səviyyədə qəbul etdi və rəsmi olaraq Azərbaycanın dövlət müstəqilliyinin tanıdıqlarını elan etdilər. Qrupumuz hədsiz sevinc içində idi. Sevincimizdən yerə-göyə sığmırdıq”.\nEtibar Məmmədovun özünün də həmin dövrdəki fəaliyyəti ilə bağlı açıqlamaları mövcuddur. Sitat: “Müstəqillik əldə olunduqdan sonra belə bir təhlükə var idi ki, müstəqilliyimiz heç bir dövlət tərəfindən tanınmaya bilər. O zaman mən rəsmi olaraq vəzifələndirilmişdim və mənim rəhbərliyim ilə nümayəndə heyətinin ilk olaraq Türkiyəyə, sonra da Pakistana səfərləri oldu və hər iki dövlət də Azərbaycanın müstəqilliyini tanıdı. Bunun ardınca isə bütün İslam Konfransı dövlətləri.”\nEtibarlı ordu quruculuğu\nEtibar Məmmədovun adı ilə bağlı olan növbəti məsələ yeni yaranmış Azərbaycan ordusunun maddi texniki bazasının formalaşdırılması ilə bağlı onun göstərdiyi fəaliyyətdir. Belə ki, ilk ordunun silahla təmin olunması, eləcə də əsgər və zabitlərin geyim və lazım olan digər vasitələrlə təchiz olunması həmin dövrdə dövlət qarşısında olduqca problemli məsələ olaraq qalırdı. Elə bu məsələlərin də yoluna qoyulması üçün yenə də Etibar Məmmədova müraciət edilir. O ordunun maddi-texniki bazasının formalaşdırılması üçün rəsmi olaraq vəzifələndirilir.\nBu haqda Etibar Məmmədov “Azərbaycan ordusu yeni yarandığı vaxt onun silahlandırılması ilə bağlı rəsmi olaraq vəzifələndirilmişdim və nəticələri də müsbət oldu” deməklə kifayətlənərək, daha geniş danışmaq istəməsə də, həmin dövrdə mövcud olan KİV-in təhlilini apardıqda və ayrı-ayrı şəxslərin xatirələri ilə tanış olduqda, məlum olur ki, məhz Etibar Məmmədovun fəaliyyyətinin nəticəsi olaraq Milli Ordu silah və maliyyə vəsaiti ilə təmin olunur.\n“Sədərək şəhidləri” kitabından təkcə bir epizodu xatırlatmaq kifayətdir ki, haqqında danışdığım məsələ ilə bağlı Etibar Məmmədovun hansı xidmətləri olduğuna işıq sala bilək:\n“Naxçıvanda Sədərək döyüşlərinin ən qızğın vaxtları idi. Döyüşən əhali yalnız ov tüfəngləri ilə silahlanmışdı. Milisin və yerli müdafiə batalyonlarını əlində olan silah-sursat isə azlıq təşkil edirdi. Elə bu məqamda Türkiyə tərəfindən icərisində un olan yük maşınları Naxçıvan sərhədinə yaxınlaşır. Həmin yük karvanını isə Etibar Məmmədov müşayət edirdi. Etibar Məmmədov elə həmin gün Naxçıvan Ali Sovetinin sədri Heydər Əliyevlə görüşür. Məlum olur ki, un kisələrinin arxasında 3000 ədəd avtomat və digər silah-sursat var. Həmin silahlardan 500-ü Naxçıvanın qorunması üçün Naxçıvan müdafiə batalyonuna verilir. Yerdə qalan 2500 avtomat və digər silah-sursat isə Naxçıvandan təyyarə vasitəsilə Bakıya gətirilir və Müdafiə Nazirliyinə təhvil verilir”.\nBu Etibar Məmmədovun ordunun silahlandırılması ilə bağlı fəaliyyətindən təkcə bir epizoddur.\nPartiya quruculuğu: Azərbaycanın 1 №-li partiyası – AMİP\nEtibar Məmmədovun fəaliyyətinin növbəti dövrü partiya quruculuğu ilə bağlıdır. AXC-nin üzərinə götürdüyü missiyanı – Azərbaycanın istiqlalı uğrunda mübarizə missiyasını artıq başa vurduğunu, buna görə də növbəti mərhələyə keçidin vacib olduğunu deyən E.Məmmədov bu məqsədlə ikinci dəfə müstəqilliyini əldə etmiş Azərbaycanda ilk siyasi partiyanın yaradılması istiqamətində fəaliyyətə başlayır.\n3 – 4 iyul 1992-ci ildə AMİP-in təsis Qurultayı keçirilir və 17 iyul 1992 – ci il tarixdə Milli Istiqlal Partiyası Ədliyyə Nazirliyi tərəfindən Azərbaycanda yaranmış ilk siyasi partiya kimi dövlət qeydiyyatından keçərək 1 № – li qeydiyyat vəsiqəsi alır. Beləliklə AMİP ilk rəsmi qeydiyyatdan keçmiş partiya kimi tarixə düşür. AMİP-in sıralarına ölkənin aparıcı ziyalıları, hüquqşünaslar, iqtisadşılar, həkimlər, sonradan müxtəlif dövlət postları tutmuş kifayət qədər tanınmış simalar daxil olur. Bunlara misal olaraq, hal-hazırda Azərbaycan Respublikasını baş naziri olan Novruz Məmmədovu, baş nazirin keçmiş müavini Elçin Əfəndiyevi, keçmiş Xarici İşlər Naziri Vilayət Quliyevi, hal-hazırda dini işlər üzrə komitəyə rəhbərlik edən Mübariz Qurbanlını, Milli Elmlər Akademiyasının keçmiş Prezidenti Eldar Salayevi, İnşaat-Mühəndislər İnstitutunun keşmiş rektoru Qeybilla Qeybullayevi, hal-hazırda Akademiyanın İqtisad İnstitutuna rəhbərlik edən Nazim İmanovu, yazıçılardan Məmməd Arazı, İsi Məlikzadəni, Xəlil Rzanı, BAP sədri Elşad Musayevi, REAL partiyasının sədri İlqar Məmmədovu və sonralar millət vəkili və ya icra başçısı işləmiş çoxlu sayda insanı göstərmək olar. AMİP sədri olaraq Etibar Məmmədov 1995-2000-ci illərdə millət vəkili kimi fəaliyətini davam etdirir. 1998-2003-cü illərdə isə Azərbaycan Respublikası Prezidentliyinə namizəd olaraq seçkilərə qatılır.\nBişkek protokoluna ilk etirazın və milli dirənişin müəllifi\nEtibar Məmmədovun fəaliyyətinin geniş təhlili göstərir ki, ölkənin ən gərgin dövrlərində o həmişə üzdə olmuş və siyasi prosseslərin önündə dayanaraq, prosesslərin idarə olunmasında aparıcı rol oynamışdır. Elə 1994-cü ilin mayında Rusiyanın təzyiqi ilə Azərbaycan Ali Sovetinin sədri Rəsul Quliyev, Ermənistan Milli Məclisinin sədri Babken Ararktsyan, DQEİ-nin üzvü, həmin günlərdə “DQR parlamentinin spikeri” kimi təqdim edilən Karen Baburyan, MDB ölkələri Parlamentlərarası Assambleyanın sədri Vladimir Şumeyko, Qırğızıstan Ali Sovetinin sədri Medetkan Şerimkulov, RF Prezidentinin səlahiyyətli nümayəndəsi, Rusiya vasitəçilik missiyasının rəhbəri Vladimir Kazimirov və MDB ölkələri Parlamentlərarası Assambleya Şurasının katibliyinin rəhbəri Mixail Krotovun imzaladığı və özündə işğal edilmiş ərazilərdə müşahidəçilər missiyası altında rus qoşunlarının yerləşməsini nəzərdə tutan “Bişkək” protokoluna qarşı da ilk olaraq etiraz edən və bütün milli qüvvələri həmin protokolun reallaşmasına imkan verməmək üçün səfərbər edən də Etibar Məmmədov olmuşdur. Bu fəaliyyətin nəticəsi olaraq AMİP-in yerləşdiyi mənzil qərərgahı mühasirəyə alınmış, Mərkəzi ofisdə fəaliyyət göstərən işçiləri həbs olunmuş, binada axtarış aparılmış və cinayət işi qaldırılmışdır.\nBundan sonra da Heydər Əliyev tərəfindən təklif olunan bütün vəzifə təkliflərinə yox deyən Etibar Məmmədov ümummilli məsələlərlə bağlı heç bir halda güzəştə getməyəcəyini açıq şəkildə nümayiş etdirmişdir.\n2004-cü ildə, cəmi 49 yaşında AMİP sədrliyindən istefa verən Etibar Məmmədov istefasının səbəblərini belə açıqlayır: “Dünya praktikasında partiya liderlərinin müəyyən vaxt siyasətdə olduğunu, müvəffəqiyyət qazandığını, məğlubiyyətlə üzləşdiyini müşahidə etmək olar. Uğursuzluq olduğu zamanlarda isə birinci şəxs həmişə məsuliyyəti öz üzərinə götürməlidir. Bu baxımdan, dünya praktikasında mövcud olan bir addımı mən də atdım. AMİP yenilikçi bir təşkilatdır, ona görə də Azərbaycanda da bu praktikanın tətbiq olunmağa başlamasını istədim. Yəni heç kəs oturduğu postdan ikiəlli yapışıb, oradan zorla qoparılmasın. Mənim AMİP sədrliyindən getməyim bir nümunə idi. AMİP yarandığı gündən onsuz da, bir çox ilklərin müəllifi olub. Mən də siyasətdən çəkilməyi və digərlərinə yol açmağı qərara aldım”.\n15 ildir ki, aktiv siyasi fəaliyyətdən kənarda olmasına baxmayaraq, Etibar Məmmədov bu gün də ölkənin siyasi həyatına təsir etmək imkanlarına malik olan siyasətçidir, desək yəqin ki, səhv etmərik.\nBu gün yenə də Azərbaycanın daxil olduğu geosiyasi məkanda gərginlik durmadan artır. Bir tərəfdən ABŞ-İran, Rusiya-ABŞ, ABŞ-Türkiyə münasibətlərindəki problemlər, digər bir tərəfdən Azərbaycan – Ermənistan cəbhəsində movcud olan gərginlik, daxildə mövcud siyasi, iqtisadi və sosial vəziyyətdə mövcud olan problemlər, iqtidar və müxalifət arasındakı barışmaz mövqe fərqliliyindən doğan düşmənçilik Azərbaycan üçün çətin dövrlərin başladığını deməyə əsas verir. Ölkəmiz sanki od çəmbərinin arasında qalıb və belə bir mürəkkəb zamanda yenə də AMİP lideri Etibar Məmmədovun fəallaşdığı hiss olunur. Ümumiyyətlə yazıdan da göründüyü kimi hər dəfə ölkədə gərginlik yarananda AMİP lideri Etibar Məmmədov prosseslərin önünə çıxmağı bacarır və məsuliiyyəti üzərinə götürməkdən çəkinmir.\nBütün bu sadalananlardan sonra Etibar Məmmədovun aktiv siyasətə qayıtması ilə bağlı edilən çağırışlar da başa düşüləndir.Onun prosesslərin önündə durmasını şərtləndirən digər mühüm bir amil isə heç vaxt hakimiyyətdə təmsil olunmaması, istər müxalifət, istərsə də məmur təbəqəsi arasında kifayət qədər tərəfdarlarının olması ilə bağlıdır.\nDigər mühüm bir məsələ isə Etibar Məmmədovun aparıcı müxalifət liderləri ilə müqayisədə ən geniş Beynəlxalq əlaqələrə malik olmasıdır. Belə ki, Etibar Məmmədov artıq 15 ildir ki, özündə 80 ölkədən 100-dən artıq siyasi partiyanı birləşdirən, tərkibində ABŞ-in, İngiltərənin, Almaniyanın, İspaniyanın, İsrailin, Norveçin, Avstraliyanın, Meksikanın, Macarıstanın, Argentinanın, Bolqarıstanın, Finlandiyanın, Kolumbiyanın, Avstriyanın, İslandiyanın, Serbiyanın, Yunanıstanın, Xorvatiyanın, Çilinin, Paraqvayın və s. ölkələrin hakimiyyətdə olan siyasi partiyalarını birləşdirən Beynəlxalq Demikrat İttifaqının sədr müavinidir. Bu əlaqələr isə heç şübhəsiz ki, ona əlavə üstünlüklər verir.\nEtibar Məmmədovun aktiv siyasətə qayıtmaqla bağlı çağırışlara necə cavab verəcəyi isə yalnız onun özündən asılıdır. Necə deyərlər; yaşayarıq, görərik.\nÖncəki Səhiyyə Nazirliyi ana südü ilə bağlı xəbərdarlıq etdi!\nNövbəti Həftəsonu hava soyuyacaq, temperatur enəcək\nABŞ-ın yeni prezidenti Co Bayden adminstrasiyasının Cnubi Qafqaza yönəlik siyasəti Tramp adminstrasiyasının yanaşmasından kəskin fərqlənəcək.Qaynarinfo …


HƏYATA GERÇƏKÇİ BAXIŞIN LİRİK ÇALARLARI » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nHƏYATA GERÇƏKÇİ BAXIŞIN LİRİK ÇALARLARI\nDate: 02 Oktyabr 2017, 09:45, Oxunma sayı: 5885\nRəssam Firudin Quliyevin sənət dünyası...\nÇağdaş rəssamlıq məkanımızda cərəyan və üslubların baş tutan mübarizəsinin sənətin inkişafına xidmət etməsi birmənalıdır. Amma ölkəmizin müstəqillik qazanmasından sonra daha çox güclənən bu tendensiyanın Azərbaycan təsviri sənətinə duyulası canlanma gətirməsinin qarşılığında, ənənədən müasirliyə bu keçidin həm də Qərb rəssamlıq estetikasının məkanımıza süni şəkildə daşınmasına köklənməsi bir qədər narahatlıq doğurur. Nə qədər zamanın hər şeyi yerbəyer edəcəyinə ümid bəsləsək də, rəssamlığımızın XX əsr mənzərəsini tənzimləyən bədii şuraların yoxluğunun incəsənətin keyfiyyətinə mənfi təsir göstərməsi hələ ki, duyulmaqdadır. Yaradıcılığı təsviri sənətin vurğuladığımız təzadlı inkişaf mərhələsinə təsadüf edən rəssamlardan biri də Firudin Quliyevdir.\n1968-ci ildə Bakıdakı Əzim Əzimzadə adına Azərbaycan Dövlət Rəssamlıq Məktəbini bitirəndən sonra praktiki fəaliyyətini əsrarəngiz təbiətə malik olan doğma Astara ilə bağlaması ona müşahidəçi rəssam və qayğıkeş pedaqoq kimi bütün yaradıcı potensialını üzə çıxarmağa imkan vermişdir. Yaradıcılığının müxtəlif mərhələlərini əhatə edən mənəvi-dini motivli əsərlər, cənub bölgəsinin gözəlliyini əks etdirən mənzərələr, ünsiyyətdə olduğu insanların peşə xüsusiyyətlərini və insani keyfiyyətlərini tərənnüm edən lövhələr onun müxtəlif mövzulara özünəməxsus münasibətini əyaniləşdirməklə yanaşı, Azərbaycan təsviri sənətinin müasir inkişaf mərhələsinə layiqlə xidmət etdiyini təsdiqləyir. Əsərlərinin müxtəlif miqyaslı sərgilərdə uğurla nümayişi, onların ötən illər ərzində müxtəlif mükafatlara layiq görülməsi də onun halal yaradıcı-sənətkar qazancı kimi qəbul olunur.\nXalqımızın uzaq-yaxın tarixi keçmişinə və koloritli adət-ənənələrinin yaşadılmasına, ölkəmizin ərazi bütövlüyü uğrunda canından keçən oğullarımızın, o cümlədən Aprel şəhidlərinin obrazlarına diqqəti onun həm də yurd sevgisini və vətənpərvərliyini təsdiqləyən və başqaları üçün də nümunə ola biləcək amillərdəndir.\nFirudin Quliyevin illər ərzində uşaq yaradıcılığına xüsusi diqqəti, Astarada sənət həvəsli uşaqlardakı istedadın daha da inkişafına səy göstərməsi də onun mənalı ömrünün yaddaqalan səhifələrindəndir. Onun tələbələrinin vaxtaşırı beynəlxalq və respublika sərgilərində uğur qazanmaları da çəkdiyi zəhmətin hədər getmədiyini təsdiqləyən faktdır...\nOnun həyat və yaradıcılığına bu qısa ekskursdan sonra ərsəyə gətirdiyi müxtəlif mövzulu və janrlı əsərlərin ilk növbədə səmimiyyətə köklənmiş estetikaya malik olduğunu vurğulamaq istərdik. Azərbaycan xalqının ümummilli lideri Heydər Əliyev ötən yüzilliyin səksəninci illərində Astarada olarkən Firudin Quliyevin çəkdiyi portretlərə heyranlığını bildirmiş, onun yaradıcı potensialından rayonun ictimai-mədəni işlərində istifadə olunmasını tövsiyə etmişdi. Ədalət xatirinə demək lazımdır ki, elə o vaxtdan Bakının cazibəsini Astarayaməhəbbətlə əvəzləyən rəssam yerli tədbirlərin bədii tərtibatı ilə yanaşı, həm də müstəqil yaradıcılıq nümunələri ilə həm ölkədə, həm də onun hüdudlarından çox-çox uzaqlarda təşkil olunan müxtəlif miqyaslı sərgilərin daima iştirakçısı olmuşdur.\nHəmin sərgilərdə rəssama uğur gətirən rəngkarlıq nümunələrinin sırasında portret janrında çəkilən əsərlər xüsusi yer tutur, desək, yanılmarıq. Onun ölkənin tanınmış ictimai-siyasi xadimləri ilə yanaşı, digər peşə adamlarına həsr etdiyi portretlərdə fərqli insan xarakterlərinə tutulan "bədii güzgü”də görünənlər ilk növbədə onların müəllifinin gerçəkçi sənətin bədii-estetik prinsiplərinə incəliklərinə kimi bələdçiliyini nümayiş etdirir. Rəssamın Qarabağ müharibəsinin iştirakçılarına, xüsusilə də Aprel döyüşlərinin qəhrəmanların obrazlarına müraciəti, təmənnasız olaraq onların portretlərini yaratmasını onun rəssam-vətəndaş mövqeyini əks etdirməklə, hər cür təqdirə layiqdir...\nFirudin Quliyevin çoxşaxəli yaradıcılığında dini-mənəvi mövzuların xüsusi yeri vardır. Onun son illərdə müqəddəs "Qurani-Kərim”i ilham qaynağı seçməsini və oradakı surələrə bədii görkəm verməsini bunun təzahürü saymaq olar. Etiraf edək ki, rəssamın bu müraciəti Azərbaycan təsviri sənətində yeni səhifədir. Hələ orta əsrlərdən başlayaraq məşhur fırça ustalarımız müqəddəs-səmavi kitabın çox məşhur motivlərini miniatür üslublu əsərlərində əks etdirsələr də, bu müraciət o qədər də əhatəli olmayıb. Firudin Quliyevin bu mövzunu daima diqqətdə saxlaması indiyə qədər "Qurani-Kərim” ünvanlı çoxsaylı əsərlərin yaranmasını şərtləndirmişdir. Rəssam bu mövzu üzərində işini davam etdirməklə bütün surələrə bədii tutum vermək əzmindədir. "Kəbə”, "Möcüzə, "Əshabi-kəhf”, "Qurban”, "Nuhun gəmisi”, "Mağara”, "Beşik”, "Böyük xəbər”, "Loğman” və s. lövhələri artıq ərsəyə gətirilmiş nümunələr arasında bədii həllinin özünəməxsusluğu ilə seçilir. Bu əsərlərin diqqətçəkən məziyyəti müəllif nüfuzu sayəsində tutumuna görə çoxqatlı olduğu danılmaz olan müqəddəs kitabın müxtəlif surələrində hifz olunan dəyərli fikirlərə əyanilik gətirməsi, sözlə təsvirin duyğulandırıcı vəhdətini əks etdirməsidir. Bir qayda olaraq gerçəkçi bədii ifadə üslubuna üstünlük verən rəssam, bununla da dini-mənəvi məzmunu insanı düşündürən əbədiyaşar surələrə daha cəlbedici və təsirli görüntü vermək arzusunda olduğunu sərgiləmişdir...\nOnun mənzərə janrında çəkdiyi əsərlərin timsalında Azərbaycan təbiətinin zənginliyinə və füsunkarlığına əmin olmaq mümkündür. "İlandağ”, "Meşə motivi”, "Çay kənarı”, "Qış mənzərəsi”, "Şindan”, "Qədim körpü” və s. tabloları dediklərimizi təsdiqıləyir. İlin və günün ən müxtəlif çağlarında müxtəlif təbiət motivlərinə göz qoyan rəssam, özünəməxsus baxışı və rəng duyumu ilə çox vaxt gözümüzdə adiləşən guşələrin yaddaqalan bədii tutum almasına nail olmuşdur.\nİncə müşahidə qabiliyyətinə malik olan Firudin Quliyeviın müşahidə etdiyi hadisələrə yaradıcı münasibəti də cəlbedicidir. Onun "Gəlin aparırlar”, "Güləş”, "Qartal” və digər lövhələrində kompozisiyaları təşkil edən irili-xırdalı bədii ayrıntıların tamaşaçını duyğulandırmaq gücündə olduğunu görmək mümkündür.\nRəssamın təbiətin nemətlərinə də özünəməxsus bədii münasibəti var. Bunu onun bütün yaradıcılığı boyu yaratdığı çoxsaylı natürmortlarda müşahidə etmək olar. Ərsəyə gətirilən əsərlərdə Firudin Quliyevin çoxəsrlik tarixə malik olan bu janrın estetikasına fərdi cizgilər əlavə etmək istəyi duyulur. İlk baxışda donuq görünən meyvə-tərəvəz və saxsı-metal əşyalarda hifz olunan funksionallığın rəssam təfsirində qürurdoğurucu qaynağa çevrilməsi sözsüz ki, onun yaradıcısının uğuru sayılmalıdır.\nYuxarıda qeyd etmişdik ki, Firudin Quliyev dəfələrlə Azərbaycan təsviri sənətinin digər ölkələrdə böyük müvəffəqiyyətlə təmsil etmişdir. 2011-ci ildə Tatarıstan Respublikasının Yelabuqa şəhərində keçirilən VI beynəlxalq simpoziumda onun "Altın çiçək” medalına və Tatarıstan Respublikası Mədəniyyət Nazirinin xüsusi diplomuna layiq görülməsi bunun təsdiq edən faktlardandır. Rəssamın bir-neçə əsərinin Tatarısatan Dövlət Rəsm Qalereyasının kolleksiyasına daxil edilməsi də onun sənətkarlığına verilən dəyərin göstəricisidir. Müəllifin üç əsərinin Naxçıvandakı Heydər Əliyev Mərkəzinin kolleksiyasına daxil edilməsi də onun Azərbaycan xalqının ümummilli liderinin yaddaqalan obrazının yaratmaq istedadının təqdiridir.\nFirudin Quliyevin əsərlərinin Astara Dövlət Qalereyası və Astara Tarix-Diyarşünaslıq Muzeyində nümayişi isə ona davamlı yaradıcılıq sevinci gətirməkdədir. Belə ki, bu dəyərləndirmə doğulub boya-başa çatdığı yurdda həm də sənətkar "mən”ini təsdiqləməyinin göstəricisidir. Bu ayın əvvəllində Astarada onun 70 illik yubileyinin təntənəli şəkildə qeyd olunmasını da həmin təqdirin birmənalı təsdiqi saymaq olar...


Elan nömrəsi: 585878\nMasaj kursu.Profisional təkminləşdirilmə ixtisaslaşdırılma tədris mərkəzi 4aylıq masaj kursu elan edir. Dərslərə həftədə 3dəfə olmaqla,hər dərs 1saat 30dəqiqədən ibarətdir. Dərslər nəzəri və praktiki yolla aparılır. Fərdi və qrup şəklində keçirilir. Kursu bitirən tələbələrə yekun imtahan göstəricisi ilə diplom verilir. Masajın növləri:\nev alqi satqisi ev elanlari ev satilir h2h elanlar ev alqi satqisi yeniemlak.az bankda olan masinlar odenissiz ancaq ayliq nokia lumia 1020 teze qiymeti tecili satilan masinlar naxcivan kombi ustasi kondisioner ustasi kurslar sara ana bala porno xxn xfuull izle lalafo.az. masinlar kredit tezbazar.az


Efiopiyanın dövlət naziri: Azərbaycanla münasibətlərin inkişaf etdirilməsində maraqlıyıq - AZƏRTAC – Azərbaycan Dövlət İnformasiya Agentliyi\nEfiopiyanın dövlət naziri: Azərbaycanla münasibətlərin inkişaf etdirilməsində maraqlıyıq\nƏddis-Əbəbə, 29 iyun, AZƏRTAC\nAzərbaycanın Efiopiyadakı səfiri Elman Abdullayevin Efiopiya Xarici İşlər Nazirliyinin dövlət naziri Afevork Kassu ilə görüşündə ölkələrimiz arasında əməkdaşlığın inkişafı üçün mövcud olan böyük potensialın tam şəkildə istifadəsi məqsədilə səylərin artırılmasına dair razılıq əldə olunub.\n2017-ci ildə xarici işlər naziri Elmar Məmmədyarovun Əddis-Əbəbəyə səfəri zamanı Azərbaycan ilə Efiopiya arasında Anlaşma Memorandumunun imzalanmasının əhəmiyyətini qeyd edən səfir sözügedən sənədin ikitərəfli əməkdaşlığın inkişaf etdirilməsi üçün vacibliyini vurğulayıb.\nE.Abdullayev son zamanlar Efiopiyanın Şərqi Afrika regionunda sülhün və sabitliyin əldə olunmasında aparıcı rolunu qeyd edib.\nSöhbət əsnasında səfir “Ekspo 2025” Ümumdünya Sərgisinə ev sahibliyi etmək üçün Bakı şəhərinin namizədliyinin irəli sürülməsi barədə məlumat verib, 2019-cu ildə Efiopiya və bütün Afrika qitəsi üçün xüsusi önəm daşıyan Qoşulmama Hərəkatına sədrliyin Azərbaycan Respublikasına keçəcəyini həmsöhbətinin diqqətinə çatdırıb. O, həmçinin ötən əsrin 60-cı illərindən başlayaraq efiopiyalı tələbələrin Azərbaycanda təhsil aldığını qeyd edib və bu ildən də efiopiyalı tələbələr üçün Azərbaycan Respublikasının müxtəlif ali təhsil müəssisələrində təhsil alması üçün şəraitin yaradıldığını bildirib.\nDövlət naziri A.Kassu Efiopiya ilə Azərbaycan arasında münasibətlərin müxtəlif sahələrdə inkişaf etdirilməsində ölkəsinin maraqlı olduğunu bildirib. Azərbaycanın dinamik inkişafı barədə məlumatlı olduğunu qeyd edən dövlət naziri son vaxtlar Efiopiyada aparılan islahatlar nəticəsində ölkə iqtisadiyyatının azərbaycanlı iş adamları üçün cəlbedici ola biləcəyini bildirib, kənd təsərrüfatı, yüngül sənaye və digər sahələrin investisiyalar üçün hazır olduğunu qeyd edib. O, həmçinin Azərbaycanın turizm sektorunun inkişafında zəngin təcrübəyə malik olduğunu, bu təcrübənin öyrənilməsinin Efiopiya üçün önəmli olduğunu deyib, azərbaycanlı turistlərin Efiopiyaya dəvət edildiyini bildirib.\nAZERTAG.AZ :Efiopiyanın dövlət naziri: Azərbaycanla münasibətlərin inkişaf etdirilməsində maraqlıyıq


VEKA istehsalçılarından plastik qapılar\nPVC provildən hazırlanmış qapılara tələbat nisbətən son dövrlərdə artmışdır. Buna baxmayaraq, onlar taxta qapılarla uğurla rəqabət apararaq öz güclü rəqiblərini bazarda sıxışdırmağa nail olmuşdur.\nBu, plastik qapıların özündə bir sıra üstün keyfiyyətləri birləşdirməsi ilə izah olunur:\nestetik xarici görünüş;\nmüxtəlif və funksional şüşələr;\nenerji səmərəliliyinin yüksək olması;\nmənfi təsirlərə qarşı davamlılıq (rütubət, temperatur fərqi, şişmə və quruma səbəbi ilə konstruksiyada əyriliklərin baş verməsi, mexaniki zədələnmələr vəs.);\nbütün bunların nisbətən ucuz olması.\nPlastik qapı konstruksiyalarının xüsusiyyətləri\nPVC materialdan olan qapıların xüsusiyyətləri ilk növbədə onların növünə görə müəyyən edilir:\nOnları istehsal olunduqları material birləşdirir - PVC profil. Buna misal olaraq VEKA plastik qapılarının daha geniş yayılmış növü olan iki qanadlı eyvan qapılarını nəzərdən keçirək.\nO, özündə iki əsas elementi - çərçivə və qanadları birləşdirir. Petlələr, habelə qapıların müxtəlif rejimlərdə istifadəsinə imkan verən furniturlar bunların arasında birləşdirici element qismində çıxış edir:\nqapı tam şəkildə bağlanır.\nVEKA plastik qapılarının uzun ömürlülüyü eyni zamanda furniturların keyfiyyətindən də asılıdır.\nQapı çərçivəsi polad profillə möhkənləndirilmiş PVC profillərdən hazırlanır. O, konstruksiyaya davamlılıq, forma və ölçülərə sabitlik verir ki, bunlar rütubət və temperaturun təsiri altında heç bir dəyişikliyə uğramır. Qapıların təyinatından asılı olaraq optimal profil növü seçilir: giriş qapıları üçün - yüksək istilik izolyasiyasına malik iri profillər; otaq qapıları üçün — kompakt profillər.\nQapı qanadı istilik və səs izolyasiyasını təmin edir və sendviç panel və yaxud şüşə paketin daxil olduğu qanadlardan təşkil olunmuşdur. Doldurucunun seçimi qapının növündən və onunla bağlı tələblərdən asılıdır..\nBeləliklə, giriş qapısında qalın sendviç panel və zirehli şüşədən hazırlanmış iki, üç kameralı şüşə paketlər quraşdırmaq lazımdır. Otaqların qapıları daha yüngül olur, belə ki, belə qapılarda bir kameralı şüşə paketlər istifadə olunur.\nPlastik qapıların montajı\nPlastik qapıların quraşdırma texnologiyası onların növündən asılı olaraq fərqlənir.\nEyvan qapıları pəncərələr kimi montaj olunur. Bir çox hallarda qapı və yanaşı yerləşən pəncərə öncə bir-birinə bərkidilir və daha sonra vahid konstruksiya şəklində quraşdırılır.\nAdi taxta qapılardan fərqli olaraq daxili plastik qapılar qapalı qapı qutusuna malik olur. Hər dəfə qapıdan keçərkən kandarda büdrəməmək üçün döşəmədən minimal hündürlükdə fərqlənən xüsusi kandarlı qapı konstruksiyalarını sifariş etməyi tövsiyə edirik.\nAğır qapı qanadlarına və möhkəm çərçivəyə malik giriş qapıları daha möhkəm bərkidicilərdən istifadə olunmasını tələb edir. O, qapının davamlı şəkildə çırpılmasına davam gətirməli və laxlamamalıdır.\nPVC materialdan hazırlanmış VEKA qapılarının üstünlükləri\nSon zamanlarda VEKA plastik qapılarının satış həcmi artmışdır. Onların belə məşhurluğu nə ilə izah olunur?\nİndividuallıq – tərəfdaşlarımızdan müxtəlif rəng qammasında hazırlanmış istənilən konfiqurasiyaya malik olan və beləliklə də evinizin interyeri ilə mükəmməl şəkildə uyğunlaşan plastik qapılar sifariş edə bilərsiniz.\nYüngüllük - plastik materialdan hazırlanmış qapılar çox iri görünmür və beləliklə də evinizin interyerini "ağırlaşdırmır".\nRahatlıq - ətraf mühitin səs-küyündən izolyasiya hətta iri meqapolisdə belə sizə özünüzü rahat hiss etməyə imkan verəcək, qapıların enerjiyə qənaət xüsusiyyətləri isə ev sahibinin büdcəsinə əhəmiyyətli dərəcədə qənaət edəcək.\nEtibarlılıq – zirehləmə sayəsində qapı qanadları və çərçivəsi sərtlik qazanır ki, bunun da sayəsində belə qapılar evinizi çağırılmamış qonaqlardan etibarlı şəkildə qoruyur..\nƏlçatanlıq – VEKA plastik qapılarının dəyəri bu qapıları müxtəlif gəlir səviyyəsinə malik alıcılar üçün əlçatan edir. İstəyinizdən asılı olaraq həm bahalı məhsullar həm də "ekonom" sinif PVC qapılar əldə etmək mümkündür.\nVEKA tərəfdaşlarının məhsullarını əldə etmək üçün veb saytımızda öz müraciətinizi yerləşdirə və yaxud (+994 50) 208-05-26 nömrəsi vasitəsilə VEKA şirkətinin çağrı mərkəzi ilə əlaqə saxlaya bilərsiniz.


Nizamnamə kapitalına qoyulan əsas vəsaitlərin rəsmiləşdirilməsi | Audit.Az\nHome » Blog » Xəbər » Nizamnamə kapitalına qoyulan əsas vəsaitlərin rəsmiləşdirilməsi\nNizamnamə kapitalına qoyulan əsas vəsaitlərin rəsmiləşdirilməsi\nOxunma sayı: 64\nİqtisadi subyektlərdə nizamnamə kapitalının formalaşmasının müxtəlif formaları mövcuddur. Nizamnamə kapitalına qoyulan əsas vəsaitlərin rəsmiləşdirilməsi zamanı ortara çıxan sualları sərbəst auditor Altay Cəfərov aydınlaşdırır.\nYaradılmış və ya sonradan artırılmış nizamnamə kapitalı təsisçilər, payçılar, səhmdarlar tərəfindən bir çox formalı pay qoyuluşu ilə rəsmiləşdirilir.\nNizamnamə kapitalı həm pul və müxtəlif hüquqlar formasında, həm də torpaq, tikili və avadanlıqlar (əsas vəsaitlər) formasında aparıla bilər. Mütəxəssislər üçün maraqlı məsələlərdən biri də nizamnamə kapitalının torpaq, tikili və avadanlıqlar (əsas vəsaitlər) kimi formalaşdırılmasıdır.\nMəslən, tutaq ki, “AA” MMC-nin nizamnamə kapitalı 10.000 manatdır və təsisçilər özlərinə aid əmlak hesabına nizamnamə kapitalını 200.000 manat artırmağı qərara alıblar. Təsisçilərdən biri nizamnamə kapitalına özünə məxsus olan avadanlıq hesabına 100.000 manat, digəri isə daşınmaz əmlak hesabına 100.000 manat qoymağı təklif edir.\nSual: Birinci təsisçinin pay kimi qoyacağı 100.000 manat avadanlıq necə rəsmiləşdirilməlidir?\nCavab: Normal halda təklif edilən 100.000 manat avadanlıq təsisçinin mülkiyyətində olmalıdır. Elə hallar olur ki, avadanlıq təsisçinin mülkiyyətində yox, istifadəsində olur, amma avadanlığın faktiki mülkiyyətçisi onun “AA” MMC-nin nizamnamə kapitalına pay kimi qoyulmasına razılıq verir. Bu hal praktiki baxımdan etibarlı deyil. Avadanlığın birbaşa təsisçinin mülkiyyətində olması daha məqsədəuyğundur. Bununla sonradan MMC və avadanlıq sahibinin özü üçün yarana biləcək problemlərin qarşısı alınmış olur. Öncədən 100.000 manat avadanlığın ilkin qiymətləndirilməsi tövsiyə olunur. Yalnız bundan sonra həmin avadanlıq təhvil-təslim sənədləri ilə “AA” MMC-yə təhvil verilməsi daha doğrudur.\nSual: Bəs bu zaman ikinci təsisçinin pay kimi qoyacağı 100.000 manat dəyərində daşınmaz əmlak (məsələn, bina) necə rəsmiləşdirilməlidir?\nCavab: Bina da təsisçinin mülkiyyətində olsa daha yaxşıdır. Bu, gələcəkdə yarana biləcək problemlərin qarşısını əvvəlcədən almaq üçün lazımdır. Burada da əmlakın ilkin olaraq qiymətləndirilməsi praktiki baxımdan daha məqsədəuyğundur və təsisçi tərəfindən “AA” MMC-yə təhvil-təslim sənədləri ilə təhvil verilməlidir.\nSual: “AA” MMC binanı təhvil-təslim sənədləri ilə balansa qəbul edə bilərmi?\nCavab: Təkcə təhvil-təslim sənədləri ilə 100.000 manatlıq daşınmaz əmlakı balansa almaq düzgün deyil. Hətta MMC özünün əldə etdiyi daşınmaz əmlakları balansa əsas vəsait kimi daxil etmək üçün dövlət qeydiyyatına aldırmalı, dövlət qeydiyyatında bu daşınmaz əmlakın mülkiyyətçisi kimi tanınmalıdır.\nNizamnamə kapitalının artırılması zamanı da “AA” MMC üçün 100.000 manatlıq daşınmaz əmlakın dövlət reyestrindən çıxarışı alınmalıdır.\nSual: Bina ancaq reyestrdən çıxarış alınandan sonra əsas vəsait kimi uçota alınmalıdır, yoxsa onu çıxarış olmadan da uçota almaq olar?\nCavab: Nə mühasibat uçotu standarlarında, nə də Vergi Məcəlləsində belə bir konkret tələb qoyulub. Əsas vəsait formalaşmış məbləği ilə istifadəyə verildikdə onu uçota almaq və ona amortizasiya hesablamaq mümkündür. Pay kimi verilmiş əsas vəsaitin mülkiyyət hüququnun təsisçidə qalması isə həmin əsas vəsaitin sərancamının təsisçidə olduğunu bildirir; bu, əsas vəsaitin “AA” MMC-nin balansına tam keçməsi demək deyildir. Bundan əlavə, binanın dövlət qeydiyyatına yenidən “AA” MMC-nin adına alınması Mülki Məcəllənin, digər qanunvericilik aktlarının tələbidir. Ona görə də belə hallarda hökmən binanın mülkiyyət hüquqi “AA” MMC-yə keçməlidir.\nSual: Nizamnamə kapitalında artırılmış əsas vəsaitlərə amortizasiya hesablanmalıdırmı?\nCavab: Təhvil verilmiş və qaydalar çərçivəsində balansa keçmiş əsas vəsaitlərə mövcud normalara uyğun amortizasiya hesablanmalıdır.


Kuxna Mebeli Qiymetleri | Mağazalarımızda Sərfəlidir ✔\nKuxna mebeli qiymetleri necə müəyyənləşdirilir?\nKuxna mebeli qiymetleri təqdim olunur. Hər bir mebelin modelindən asılı olaraq qiymətlər fərqli olur. Bəs mebellərin qiymətini sərfəli və baha olmasına səbəb nədir? Əlbəttə ki, qiymətə təsir edın bir çox amillər vardır. Başlıca olaraq keyfiyyət və marka qiyməti müəyyənləşdirən əsas səbəblərdəndir. Yüksək keyfiyyətli, orta keyfiyyətli, zəmanətli mebellərə bizimlə sahib ola bilərsiniz. Yeni kolleksiyadan olan, dəbə uyğun, mətbəxinizə yaraşıq verəcək kuxna mebeli qiymetleri ilə tanış olub sifariş edin.\nKuxna mebeli qiymetleri ilə tanış olun.\nKuxna mebeli qiymetleri sizin seçdiyiniz modelə görə dəyişir. Mətbəxdə səliqə-səhman yaratmaq məqsədilə istifadə olunan bu mebellər fərqli rəng aralığında, fərqli modellərdə təqdim olunur. İstədiyiniz çeçiddə qab-qacaqlarınızı, qazanlarınızı, stekan dəstlərini və s. rahatlıqla bu dolanlarda yerləşdirə biləcəksiniz. Qaşıqlar, bıçaqlar, çəngəllər və digər ləvazimatları çəkmələrdə yerləşdirib istədiyiniz şəkildə mətbəx yarada bilərsiniz. Kuxna mebeli qiymetleri bu bölmədə təqdim olunur.


101 dövlət əmlakı özəlləşdiriləcək\n10:52 3 Oktyabr 2016\nƏmlak Məsələləri Dövlət Komitəsi tərəfindən 101 dövlət əmlakının özəlləşdirilməsi ilə bağlı yeni hərraclar elan edilib.\nMilli.Az bildirir kİ, bu barədə Trend-ə Komitədən məlumat verilib.\nƏmlak Məsələləri Dövlət Komitəsi tərəfindən dövlət əmlakının özəlləşdirilməsi ilə bağlı 1 noyabr tarixində keçiriləcək yeni hərrac elan edilib. Budəfəki hərraca 101 dövlət müəssisə və obyekti çıxarılıb.\nHərraca çıxarılan dövlət əmlaklarının 23-ü özəlləşdirmə prosesi çərçivəsində yaradılmış və nizamnamə kapitalının nəzarət səhm paketinin 30-45 faizini təşkil edən açıq səhmdar cəmiyyətləridir. Bunlar paytaxt Bakı şəhəri ilə yanaşı, Mingəçevir şəhəri, habelə Neftçala, Astara, Abşeron, Yevlax, Xaçmaz, Kürdəmir və digər rayonlarda yerləşən səhmdar cəmiyyətləridir. Hərraca çıxarılan səhmdar cəmiyyətləri kəndkimya, təmir-tikinti, avtonəqliyyat, quşçuluq, xidmət, sənaye, emal və digər sahələri əhatə edir. Bu müəssisələr sırasında "Astara Çay-3", "Lənkəran Broyler", "Masazır Quşçuluq", "Tovuz Məişət", "Yevlax Yun", "Zabrat Tikinti Quraşdırma" və digər səhmdar cəmiyyətləri vardır.\nEyni zamanda, hərraca çıxarılan dövlət obyektlərinin siyahısında 16 ədəd nəqliyyat vasitəsi də yer alıb.\nBununla yanaşı, dövlət əmlakının özəlləşdirilməsi ilə bağlı elanlar, habelə hərraclarda iştirak qaydaları barədə məlumat komitənin rəsmi mətbu orqanı olan "Mülkiyyət" qəzetində də dərc edilir.\nHərrac prosesi ilə tanış olmaq istəyən hər bir vətəndaş "açıq hərrac"larda iştirak edə bilər. Əmlak Məsələləri Dövlət Komitəsi yerli və xarici investorları, sahibkarları, iş adamlarını və mülkiyyət sahibi olmaq istəyən hər bir kəsi özəlləşmədə fəal iştirak etməyə dəvət edir.


“Onlar erməni diasporunun tam təsiri altında bunu edirlər” - Natali Qule » Gundelik-Baku.Com\nGündəlik Bakı xəbər verir ki, bu qərəzli sənədi Dağlıq Qarabağ münaqişəsinin detalları barədə heç bir təsəvvürü olmayan, münaqişənin hazırkı mərhələsindən xəbərsiz olan, hətta çıxışları belə dinləməyən, iclasboyu telefonlarında qurdalanan senatorların qəbul etməsi diqqətdən yayınmayıb.\nQətnamə layihəsinin qəbul edilməsinə qarşı çıxan yeganə senator Natali Qule səsvermə sonrası belə deyib: “Layihənin ideya müəllifləri ermənilərin Fransada kompakt yaşadığı regionlardan olan senatorlardır. Təbii ki, onlar erməni diasporunun tam təsiri altında bunu edirlər. Senatorların bir çoxu heç Dağlıq Qarabağı xəritədə belə göstərə bilməzlər. Biz münaqişə tərəflərini daim sülhə çağırırdıq, günahsız insanların ölməsini istəmirdik. Artıq razılaşma var, tərəflər müharibəni dayandırıb, artıq qan tökülmür. O zaman bu qərəzli qətnaməyə nə ehtiyac var?"\nBildirilib ki, çıxışlar zamanı Fransa Senatının bir çox üzvünün müharibənin dayandırılmasından, tərəflər arasında razılaşmanın əldə olunmasından xəbəri belə yoxdur. Məsələn, militarist ruhda çıxış edən senator Stefan Ravyenin sözlərinə görə, Fransadakı erməni gənclər vətənlərinə dönüb vuruşmaq istəyirlər, onların yolu açılmalıdır. O qeyd edib ki, Fransadakı QHT-lər onlara yardımçı olmalıdır. Digər senator Alen Rişar qondarma rejimin guya hələ 1991-ci ildən müstəqil dövlət kimi fəaliyyət göstərdiyini deyib. Bununla belə, iclasın yekununda çıxış edən Fransa Xarici İşlər Nazirliyi yanında parlament məsələləri üzrə dövlət katibi Jan Batist Lemuan qətnamə layihəsinin Fransanın mənafeyinə uyğun olmadığını, Fransanın ATƏT-in Minsk qrupunun həmsədri kimi neytral mövqe sərgiləməli olduğunu diqqətə çatdırsa da, bu, Senatın mövqeyinə təsir etməyib. (Report)\nArayik Arutyunyan: "Bu sənədi imzalamağa məcbur idik"


Ərini öldürən Rəna Sofiyevanı ifşa edən ifadələri: “Ərim onun anasını söydü”- TƏFƏRRÜAT » Ovqat.com\nBakıda ərini xüsusi amansızlıqla qətlə yetirməkdə təqsirləndirilən Rəna Sofiyevanın cinayət işi üzrə məhkəmə araşdırması davam edir.\nMusavat.com xəbər verir ki, R.Sofiyevanın cinayət işi Bakı Ağır Cinayətlər Məhkəməsində hakim Əfqan Hacıyevin sədrliyi ilə araşdırılır.\nİstintaq materiallarından da görünür ki, R.Sofiyeva dindirilən zaman fərqli ifadələr verərək, məsuliyyətdən yayınmaq istəyib. Amma ziddiyyətli fikirləri ilə özünü ələ verib.\nİlk ifadəsində həyat yoldaşı Arazın bir neçə dəfə banklardan kreditə pul götürdüyünü, amma nə üçün götürdüyünü bilmədiyini deyib.\nR.Sofiyeva ərinin ona məxsus qızıl qolbağı satdığını, borcunu verdiyini deyib.\nO, ilk ifadəsində hadisə günü baş verənləri belə danışıb: “Ofisdə olanda Araz, atası Knyaz və qardaşı Ayaz gəlib məni işdən götürdülər. Evdə olanda kimsə zəng edib Arazı futbola çağırdı.\nOtaq qaranlıq idi, Arazın qarşısında oturan şəxs mənə “səsini çıxarma, gəl otur” dedi. Həmin şəxslər rus dilində danışırdılar. Arazla üzbəüz oturan şəxs dedi ki, “axı sən bilirsən ki, borc götürmüsən, pulu qaytarmaq lazımdır”. Araz mənə dedi ki, pulu gətirim. Mən satdığımız maşının pulunu iki gün əvvəl ofisdən evə gətirmişdim. Həmin pulu gətirib, Araza verdim. Pulu verən kimi Arazın qarşısında oturan şəxsin tapşırığı ilə evdəki telefonları da gətirib, ona verdim. Onlar telefonları götürüb Arazdan pulun qalanını nə vaxt verəcəyini soruşdular.\nBu sözdən sonra Araz əsəbiləşib “nə istəyirsən məndən olanım budur, artıq yoxumdu”- dedi, həmin şəxs də “sənə demişəm axı sakit ol, yoxsa ikinizi də kəsərəm”,-deyə cavab verdi.\nBir də anamın qışqırıq səsinə özümə gəldim və Arazın oturaqlı vəziyyətdə divanda qanın içində olduğunu gördüm. Tez yataq otağına qaçıb, oğlumun yerində olmadığını, blokda qışqırdığını gördüm. Daha sonra qardaşıma, təcili tibbi yardıma zəng etdim”.\nAmma işin ilginc tərəfi budur ki, Sofiyeva istintaqda Arazın dostu ilə münasibətdə olduğunu, bunu mərhum ərinin bildiyini bildirib. Sofiyeva söyləyib ki, buna görə əri ilə arasında mübahisə olsa da boşanmayıblar.\nNövbəti dəfə dindirilən Sofiyeva bu dəfə əlavə olaraq, ərinin Emin və ya Emil adlı şəxsə borcunun olduğunu söyləyib.\nR.Sofiyeva digər ifadəsində huşunun özünə gəlməsindən sonra blokda qışqıranın anası olduğunu deyib.\nDaha sonrakı ifadəsində də ziddiyyət olub. Sofiyeva bu dəfə huşu özünə gəldikdən sonra oğlunun yatağında yatmış vəziyyətdə olduğunu deyib.\nRəna Sofiyeva qarışıq və ziddiyyətli ifadələrində ərinin borclu olduğu şəxslərin adını fərqli deyib. Həmçinin ərinin nə qədər borclu olması ilə bağlı suallara cavab olaraq da fərqli rəqəmlər söyləyib.\nİstintaq zamanı Rəna Sofiyevanın yalanını 14 yaşlı oğlu da açıb. Oğlu oyanan zaman anasının atasının üstündə olduğunu, atasını qanın içində gördüyünü deyib.\nRəna Sofiyeva tibb bacısı ilə danışığında fərqli ifadələr səsləndirib. Tibb bacısına isə ərinin blokda kimlərlərləsə mübahisə etdiyini bildirib.\nQeyd edək ki, yuxarıda qeyd edilən hadisə ötən il iyulun 7-də, gecə saat 03:00-da Suraxanı rayonu, Yeni Günəşli qəsəbəsində baş verib. Həmin ünvanda yaşayan Araz Sofiyev evində həyat yoldaşı Rəna Sofiyeva tərəfindən öldürülüb. İstintaq zamanı məlum olub ki, cinayəti törədən Rəna Sofiyeva daha sonra özünə də xəsarət yetirib.\nOna xəstəxanada tibbi yardım göstərilib. Rəna Sofiyeva ilkin istintaqa verdiyi izahatında göstərib ki, hadisə baş verən günü iki naməlum şəxs onların evinə basqın edib. Həmin şəxslərə Araz Sofiyevin pul borcu olub. Onlar ev sahiblərinə bıçaqla xəsarət yetiriblər. Nəticədə Araz Sofiyev aldığı xəsarətlərdən həyatını itirib. Qadının bildirdiyinə görə, naməlum şəxslər evdən 4 800 ABŞ dolları aparıb və evdən çıxarkən ona da bıçaqla xəsarət yetiriblər.\nAna səhifəyə qayıt Baxış: 2 249 Tarix: 27-11-2020, 16:19


Nadir şah Əfşarla bağlı beynəlxalq konfrans keçirilib\n23 İyun 2019 00:22 (UTC+04:00)\nBakıda keçirilən “Nadir şah Əfşar: tarixin gedişini dəyişdirən dahi sərkərdə” mövzusunda beynəlxalq elmi konfrans öz işini başa çatdırıb.\nSİA AMEA-nın Tarix İnstitutuna istinadən bildirir ki, konfransa Azərbaycan tarixçiləri ilə yanaşı, Türkiyə, Rusiya, Ukrayna və başqa ölkələrin alimləri də məruzələrini təqdim ediblər.\nKonfransın bağlanış mərasimində AMEA-nın Tarix İnstitutunun direktoru, akademik Yaqub Mahmudov vurğulayıb ki, Azərbaycan xalqının tarixə bəxş etdiyi dahi şəxsiyyətlərdən biri Nadir şah Əfşardır: “Nadir şahı Makedoniyalı İskəndər, Əmir Teymur, Uzun Həsən və Napoleon Bonapartla müqayisə edirlər. Onun soy-kökü barədə uydurmalar irəli sürülmüş və çoxları bu böyük şəxsiyyətə sahib çıxmağa cəhd göstərmişlər”.\nAkademik deyib ki, Ali Baş Komandan İlham Əliyev bir sərkərdə kimi daim əsgərlərinin yanındadır: “O, ordusunu gücləndirmək qayğısına qalır. Əsgərlərlə bir süfrədə yemək yeyir. Mən bir tarixçi olaraq onun simasında bir zamanlar ölkəmizi öz əsgərləri ilə birləşərək, əsgər həyatı keçirərək bütün işğalçılardan təmizləyən qüdrətli Nadir şahı görürəm”.\nBildirilib ki, tarixi şəxsiyyətlərimizin, o cümlədən Nadir şahın dünya ictimaiyyətinə tanıdılması çox mühümdür. Konfransda təqdim olunan “Nadir şah Əfşar: tarixin gedişini dəyişdirən dahi sərkərdə” kitabının xarici dillərdə nəşri qərara alınıb. Tarix İnstitutu Dünya Avşarlar Dərnəyinin kitabxanasına 200-dən çox kitab hədiyyə edib.


Adalet.az | Səxavət Məmməd: Jurnalistlər və piket Adalet.az | Səxavət Məmməd: Jurnalistlər və piket Adalet.az | Ədalət -\n6375 | 2019-11-14 09:20\nDünən Müsavat partiyası BŞİH-nin qarşısında piket keçirməyə cəhd etdi, keçirdi, keçirmək istədi. Kimə necə sərf edir, elə də anlasın. Dünən Müsavat partiyasının piketi baş tutmuş hesab edildimi, edilmədimi bunu da bilmirəm. Partiya piket baş tutmuş hesab edildi desə də, bir şey deməyəcəm. Baş tutmadı desə də, anlayacam. Hər nə isə, bunlar siyasi qərardır.\nDiqqət çəkmək istədiyim şey başqadır.\nDünən ərazidə bir neçə jurnalistlə də söhbətimiz oldu. Açığı dünənki fəaliyyət heç ürəkaçan deyildi. Bu peşəyə gələndən necə həvəsliydimsə, o həvəs artıb ki, azalmayıb. Ancaq bəzən olanlardan adam iyrənir. Videolara baxıram, əminəm siz də müşahidə etmisiniz, hər kadırda, hər saniyədə 10-15 jurnalist görünür. Deyəcəklər ki, say çox idi. Eyvallah, dünən press jilet geyinənlərin sayı polisdən çox idi. Piket iştirakçıları ilə müqayisə etməyə belə dəyməz. Bir hərəkətlilik olan kimi hamı irəli və aləm qaşırır. İtələşmə, kadra girmə, səs-küy. Adam havalanır rəsmən. Yolla keçən adamın qarşısı kəsilir və sual verilir. Adam danışdı, danışmadı fərq etmir, jurnalistlərin həmin adamın başına yığışan kimi polis anında onu götürür. Bunun adı yüngül formada desək hədəf göstərməkdir.\nDünən kənardan daha çox müşahidə etdim, köhnələr çox sakit, rahat davranır, kadr götürüb kənara çəkilirlər. Yeni bir qrup yaranıb ki, hır o yana, hır bu yana. Jurnalistin səsi piketə gələnin səsindən çox çıxır, a kişi. Ümumiyyətlə, sayt rəhbərləri, redaktorlar hansı əraziyə kimi göndərdiyini bilir? Yoxsa qabağına çıxana haydı filan yerə get, deyir?\nƏslində bunları demiyə də bilərdim, sadəcə olaraq arada bir kənardan özünə baxmaq lazımdır, çəki-düzən verməksə şərtidir.


“Reklamı ölən silikonlu gözəlçələr, Azərbaycanın adını batırmayın” – Ən yeni xəbərlər, xüsusi reportajlar, müsahibələr\n“Reklamı ölən silikonlu gözəlçələr, Azərbaycanın adını batırmayın”\n“Son yaşadıqlarımız çox çətin, ağır, təsirlidir. Neçə gündür ölkənin bu durumundan sui-istifadə edib özünü reklam edənlər isə artıq ürək bulandırdı. Siz Allah bəsdirin, iyrəncliyinizi heç olmasa bu günlərdə ört-basdır edin ki, düşmən bizə baxıb gülməsin”.\nAzmagazin Axşam.az -a istinadən xəbər verir ki, bu sözləri aparıcı Vüsalə Əlizadə sosial şəbəkədə yazıb. O, son günlər bir çox məşhurun sosial şəbəkədəki paylaşımını tənqid edib:\n“Hər yerin pisi də, yaxşısı da var, meşə çaqqalsız olmaz. Amma Vətəni qorumaq kimi şərəfli peşə kişilərin işidir. Özünü qoruya bilməyənlər Vətən qorumağa gedir. Yəni bu xalq o qədər aciz qaldı ki, sizə ümüd oldu? Paylaşımı zəifləyib, reklamı ölən silikonlu gözəlçələr, “kalaşnikovun” şəklini belə görməyən gədələr, “hərbi xidmətə yararsız” kağızı almaq üçün min hoqqadan çıxanlar… Hərbi komissarlığın önündə şəkil çəkdirib, özünüzə oxşayan yalançı xəbər səhifələrini işlədən üzdəniraq “bacişkalarınıza” “Qəhrəman” başlıqlarla xəbər yazdırıb, Azərbaycanın adını batırmayın.\nBu millət Vətən uğrunda igid oğullar itirib, onların qanı ilə yoğrulan torpağı cılızlaşdırmayın. “Müharibə olsun” demək, dildə asandı, səngərdə olub güllə səsi eşitsəniz, dizləriniz çat verər. Qeyrətli oğullarımız yetərlidir bu Vətənə. Abrınız-həyanız olsun, şəhid ailələrinə hörmət edin. Analardan, bacılardan, gəlinlərdən, uşaqlardan utanın. Yığışdırın bu rəzilliyi.\nHər kəsə şamil olunmur, savadla oxuyan bilir söhbət kimdən gedir”.\nTənqid Vüsalə Əlizadə\nHind kinosunda Bakını London kimi təqdim etdilər – FOTO\nSərdar Ortac: “Heç vaxt xoşbəxt ola bilmədim”


Səlman Farisinin vəfatı - Əhli-Beyt\nHome Əlamətdar günlər Səlman Farisinin vəfatı\nSəlman Farisinin vəfatı\nSəlman Farisi (İmam Sadiq’in ifadəsiylə Səlman-i Məhəmmədi) İsfahanın Cey və ya Xuzistanın Ramhər sərhədində yerləşən bölgədən olan iranlı idi. Səlman heç vaxt günəşə, aya və bütlərə sitayiş etmədi. O, mömin və müsəlman idi. Bununla hər zaman qürur duyar və belə deyərdi: “Mən İslam’ın oğlu və Hz. Adəm’in övladlarındanam.”..\nAllah Rəsulu’nun Səlmana xüsusi sevgisi vardı. Ona belə buyurmuşdur: “Səlman, biz Əhli- Beyt’dəndir.” Səlman Hz. Peyğəmbərin (s.ə.v) vəfatından sonra ömrünün sonunadək Hz. Əli’nin (ə.s) xilafətini müdafiə etdi. O, Əbu Bəkrin xilafətinə açıq şəkildə qarşı çıxanlardan olmuşdur.\nBir gün Səlman, Peyğəmbərin yanına gəldi və Allah Rəsulu onu ehtiramla yanında oturtdu. O məclisdə olan Ömər b. Xəttab bundan narahat olaraq, “Bu əcəm kimdir ki, ərəbdən daha üstün bir yerdə oturmuşdur” dedi. Allah Rəsulu belə buyurdu: “Hz. Adəm’dən günümüzə qədər insanların hamısı bir darağın dişləri kimi eynidirlər. Ərəbin əcəmdən və ağdərilinin zəncidən təqvadan başqa heçbir üstünlüyü yoxdur. Səlman dərin dəniz və tükənməyən bir xəzinədir. Səlman biz Əhli-Beyt’dəndir. Elm, hikmət və dəlil ondan qaynaqlanar.”\nİbn-i Əbi’l Hadid deyir ki, onun yaşamağa evi yox idi. Mədinəlilərin evlərinin kölgəsində oturardı. Bir gün biri ona, “Sənə yaşamaq üçün bir ev tikək” dedi. Səlman, “Mənim evə ehtiyacım yoxdur” deyə cavab verdi. Adam təkid edərək onu razı saldı. Ona genişliyi və yüksəkliyi öz boyu qədər olmaq şərtiylə bir ev tikildi. Səlmanın gündəlik yeməyi quru çörək və su idi.\nSəlmanın Allah Rəsulu (s.ə.v) ilə birgə elmi yığıncaqlarda iştirak etməsi onu dövrünün loğman həkimi etmişdir.\nSəlman Farisi hər fürsətdə Hz. Əli’nin (ə.s) xilafət və imamət haqqını vurğulayırdı: “Allah’a and olsun ki, Peyğəmbərin vəsiyyətinə və əhdinizə naxələf çıxdığınız hər ötən gün, sizi daha da eybəcərləşdirir. Sizi Bəni İsrail qövmünün aqibəti gözləyir. Hz. Əli’nin (ə.s) vəlayət və xilafətinə sahib çıxsanız Allaha and olsun ki, yer və göy üzünün nemət qapılarını sizlərə açar. Mən sizləri oyadıram. Bu andan etibarən, sizlərlə olan yoldaşlıq və dini qardaşlıq bağlarımı qopardıram.”\nSəlmanın ən böyük fəzilətlərindən biri də, Hz. Əli’nin (ə.s) möcüzəli şəkildə Mədinədən Mədainə gələrək, Səlmanın qüsl, kəfən və dəfn işlərini yerinə yetirməsi olmuşdur.\nSəlmanın dostlarından olan Zadan belə deyir: ‘Ey Səlman! Səni kim qüsl edəcək? deyə soruşdum. Səlman, ‘Rəsulullah’ı qüsl edən adam’ dedi. Zadan, ‘Söylədiyin adam İmam Əlidir. Amma O, indi Mədinədədir. Bu necə ola bilər? Min fərsahlıq (1 fərsah təqribən 5 km) yoldan gəlib səni necə qüsl edə bilər?’ deyə soruşdu. Səlman, ‘Mən öldükdən sonra çənəmi bağlayanda, O’nun ayaq səslərini eşidəcəksən. Çünki Allah’ın Rəsulu bunu mənə xəbər vermişdi’ dedi. Zadan belə deyir: “Səlman öldü və mən çənəsini bağlayıb bayıra çıxanda, Hz. Əli’nin Qəmbərlə evin önündə dəvədən endiklərini gördüm. Hz. Əli Səlmanı qüsl edib kəfənlədikdən sonra dəfn etdi.\nSəlman Farisinin ölüm tarixi dəqiq deyildir. Tarixçilərdən bəziləri hicri 25, digərləri isə hicri 35-ci ildə Osmanın xilafəti dövründə vəfat etdiyini söyləyirlər.\nAllah (c.c.) şəfaətlərinə nail etsin!\nMənbə: Prof. Heydər Baş, İmam ƏLİ səh. 245\nPrevious articleAzərbaycanda Əhli-Beyt izləri – Bibiheybət Məscidi\nNext articleİmam Museyi Kazımın (ə.s) mövludu.


Çap versiya > Qazaxda maarifləndirici tədbir keçirilib\nƏsas Səhifə > Təhsil > Qazaxda maarifləndirici tədbir keçirilib\nQazaxda maarifləndirici tədbir keçirilib\nBu gün Qazax Rayon İcra Hakimiyyətinin və Dini Qurumlarla İş üzrə Dövlət Komitəsinin birgə təşkilatçılığı ilə "Narkomaniyaya, erkən nikaha və dini radikalizmə yox deyək” mövzusunda maarifləndirici tədbir keçirilib. Qazax Dövlət Sosial-İqtisadi Kollecində keçirilən tədbirdə tələbələrə mövzu ilə bağlı ətraflı məlumatlar çatdırılıb.\nQazax RİHB aparatında ictimai-siyasi və humanitar məsələlər şöbəsinin müdir müavini-dini qurumlarla işin təşkilatçısı Məhəmməd Orucov giriş sözü ilə çıxış edərək keçirilən tədbirin məqsəd və əhəmiyyətindən danışıb. Bildirib ki, son illər rayonda dini radikalizmə, erkən nikaha və narkomaniyaya qarşı ardıcıl mübarizə aparılır və maarifləndirici mövzularda tədbirlər həyata keçirilir. Qeyd edib ki, Azərbaycan Respublikasının qanunlarına görə erkən nikah 18 yaşından kiçik oğlan və qadınların ailə qurması və birgə yaşamasıdır. Uşaq hüquqları haqqında Konvensiyaya görə tam fəaliyyət qabiliyyəti olmayan şəxslər uşaq hesab edilir. Belə olan halda uşaqların erkən nikaha daxil olmaları insan hüquqlarının pozulması deməkdir. Bildirib ki, ötən yüzilliyin bəlalarından sayılan narkomaniya XXI əsrdə də qlobal problemlər sırasında qalıb. Narkomanlıq narkotik zəhərlərdən psixi asılılıq yaradan xəstəlikdir. Narkomaniya cinayət, zorakılıq və korrupsiya yaradır. QİÇS-in sürətlə artmasına səbəb olur. Onu təkcə tibb sahəsi işçilərinin gücü ilə aradan qaldırmaq mümkün deyil, bu bəla ilə mübarizədə cəmiyyətin bütün üzvləri birləşməlidirlər. Vurğulayıb ki, Azərbaycanda dövlət-din münasibətləri möhkəm təməllər üzərində qurulmuşdur. Sağlam dindarlar və cəmiyyət üzvləri bunu yüksək qiymətləndirirlər. Azərbaycan dövlətinin tolerant və multikultural siyasətini dəstəkləyirlər. Lakin radikal-ekstremist ruhlu kiçik qruplar öz çirkin əməlləri ilə bu siyasətə kölgə salmağa çalışır, ölkədə ictimai-siyasi və dini sabitliyi pozmağa cəhd göstərirlər. Lakin belə cəhdlərin qarşısı qanunvericilik çərçivəsində həmişə qətiyyətlə alınır və bundan sonra da alınacaqdır.\nMövzu ətrafında Qazax rayon Polis şöbəsinin rəis müavini, polkovnik–leytenant Tahir Süleymanov, Dini Qurumlarla İş üzrə Dövlət Komitəsinin Tovuz bölgəsi üzrə şöbə müdiri Rasim Tağıyev, rayon qeydiyyat şöbəsinin müdiri Məsumə Səmədova, Qafqaz Müsəlmanları İdarəsinin bölgə qazısı İlham Süleymanov, RİHB aparatında aparıcı məsləhətçi-psixoloq Kəmalə Cəfərova, Qazax rayonlararası ruhi xəstəxanasının narkoloq həkimi Nahidə Osmanova və Qazax Dövlət Sosial-İqtisadi Kollecin direktor müavini Vüqar Eyyubov çıxış ediblər. Çıxışlar zamanı Azərbaycanda erkən nikah problemi, onun statistikası, səbəbləri və həlli yolları, narkotik və psixotrop maddələrdən istifadənin zərərli cəhətləri və xüsusən insan orqanizminə ziyanı barədə məlumat verilib. Qeyd olunub ki, hazırda dünya əhalisinin 15-64 yaş üzrə təqribən 5%-i bu xəstəlikdən əziyyət çəkir. Çıxış edənlər dinin ideloji sahədə ən həssas və incə mahiyyətə malik olmasından, ondan siyasi, qrup və şəxsi maraqlar naminə istifadə edilməsindən, yaxud din pərdəsi altında müxtəlif destruktiv fəaliyyətlə məşğul olan insanların mövculuğundan, onlara qarşı mübarizə yolları və digər məsələlər barədə də tədbir iştirakçılarına geniş məlumatlar çatdırıblar.\nSonda tədbir iştirakçılarını maraqlandıran suallar cavablandırılıb və onlara mövzu ilə bağlı maarifləndirici ədəbiyyatlar paylanılıb.


Məcburi köçkünlər dövlətlə qarşıdurmaya sürüklənir – “Qaçqınkom”la “Azərişıq” kütlələri niyə məhkəməyə yönləndirir? – Yenicag.Az\nAna Səhifə Banner Məcburi köçkünlər dövlətlə qarşıdurmaya sürüklənir – “Qaçqınkom”la “Azərişıq” kütlələri niyə məhkəməyə yönləndirir?\nMəcburi köçkünlər dövlətlə qarşıdurmaya sürüklənir - “Qaçqınkom”la “Azərişıq” kütlələri niyə məhkəməyə yönləndirir?\nYeni Çağ Media Qrupu – Fevral 10, 2017 - 12:31\nMəcburi köçkünlərin məskunlaşdığı yerlərdə sayğacların quraşdırılması prosesinə başlanması etirazla qarşılanır. Buna səbəb kimi isə məcburi köçkünlərin məskunlaşdığı sanatoriyalarda, yataqxanalarda və digər ərazilərdə qazın olmaması göstərilir. Məcburi köçkünlər sayğaclaşdırma işlərinə deyil, əslində, yaşadıqları binalara qaz xəttinin çəkilməməsinə etiraz edirlər. Gürcüstanda erməni kilsəsinə havayı qaz verən SOCAR rəhbərliyi, məcburi köçkünlərə pul qarşılığında mavi yanacaq verə bilməzmi?\nBu məsələdə işi öz üzərinə götürən Qaçqınların və Məcburi Köçkünlərin İşləri üzrə Dövlət Komitəsi, məcburi köçkün rayonların icra hakimiyyətləri və eləcə də sayğaclaşdırma işlərini aparan Dövlət Neft Şirkəti, “Azərişıq” Açıq Səhmdar Cəmiyyəti və “Azərsu” Açıq Səhmdar Cəmiyyətləri məcburi köçkünlərin haqlı istəklərini qulaqardına vururlar. Problem təkcə bununla bitmir. Belə ki, yanvar ayı üzrə elektrik enerjisinin ödənişi ilə bağlı verilən bildirişlərdə ödəniləcək məbləğ şişirdilib. Redaksiyamıza müraciət edən məcburi köçkünlərin sözlərinə görə, əvvəlki dövrlə müqayisədə rəqəmlər 2-3 dəfə artıq göstərilib. Onlar yaranmış problemlə bağlı Qaçqınların və Məcburi Köçkünlərin İşləri üzrə Dövlət Komitəsi, Azərişıq” Açıq Səhmdar Cəmiyyətinə müraciət ediblər. Hər iki qurumdan məcburi köçkünlərə bildiriblər ki, məhkəməyə müraciət etsinlər, onsuz da heç nə edə bilməyəcəklər.\nHəmçinin, yaranmış digər bir problem əvvəllər sayğacı olan məcburi köçkünlərin qaz, elektrik və su ilə bağlı qənaət etdikləri məbləğ heç bir əsas gətirilmədən sayğacdan silinib. Halbuki, dövlət başçısının fərmanı ilə əvvəlki illərdə yaranmış borclar silinməli idi. Onda haqlı olaraq sual ortaya çıxır, bəs onda məcburi köçkünlərin qənaət etdiyi və sayğaclarda göstərilən məbləğlər hara getdi?\nQeyd edilən faktlardan bəlli olur ki, bu məsələdə cavabdehlik daşıyan dövlət qurumları məqsədli şəkildə məcburi köçkünlərlə dövlət başçısı arasında uçurum yaratmağa çalışırlar. Faktiki olaraq, məcburi köçkünlərin şikayət və təklifləri dinlənilmir və buna etiraz edənləri müxtəlif yollarla susdurmağa çalışırlar. Təəssüflər olsun ki, məsuliyyət daşıyan dövlət qurumlarının bir sıra rəhbər şəxsləri uzun illər möhkəm və sağlam etimada söykənən Prezident-vətəndaş birliyini dağıtmağa yönələn bir “siyasət” aparır.\nKəlbəcərli məcburi köçkün, jurnalist Xalid Kazımov da sözügedən problemlə qarşılaşıb.\nYeniçağ.az-a danışan X. Kazımovun sözlərinə görə, 2004-cü ildən Binəqədi rayonu Biləcəri qəsəbəsində fərdi yaşayış evində məskunlaşıb və 3 nəfərlə həmin evdə qeydiyyatdadır. O, dövlət başçısının son fərmanına qədər elektrik enerjisi, qaz və su ilə bağlı məcburi köşkünlər üçün tətbiq edilən limitdən istifadə edib:\n“Son iki ildə elektrik enerjisindən qənaətlə istifadə etdiyimiz üçün “Azərişıq” ASC-nin 05 yanvar 2017-ci ildə verdiyi bildiriş məlumatına əsasən, hesabımızda 298 manat 85 qəpik olub. Bu vəsait isə birdən-birə deyil, uzun illər etdiyimiz qənaət hesabına toplanıb. Lakin “Azərişıq”-ın fevralın 4-də verdiyi bildirişdə hesabımızda olan 298 manat 85 qəpik silinib və əlavə olaraq, 447 kVt.saat elektrik enerjisi sərfiyyatına görə 37 manat 17 qəpik borc yazılıb. “Azərişıq” ASC bildirib ki, hər bir məcburi köçkünə ayrılan 150 kVt.saat elektrik enerjisi aylıq limit idi və növbəti aya keçə bilməz. Eyni zamanda qurum dəqiq hesablama aparmaq üçün məcburi köçkünlərin sayğac balansının son göstəricisini 0-dan hesablayacağını bəyan edib. Məsələ ilə bağlı Qaçqınların və Məcburi Köçkünlərin İşləri üzrə Dövlət Komitəsinin sədri Əli Həsənova və “Azərişıq” ASC-yə suallar ünvanlamışam. Nazirlər Kabinetinin 2002-ci il 22 yanvar tarixli 15 saylı qərarı ilə təsdiq edilən “Məskunlaşmamış qaçqın və məcburi köçkünlərə güzəştlərin müavinətlə əvəz olunması ilə əlaqədar onların ödənilməsi qaydası”nın 6-cı bəndində göstərilir ki, kommunal xidməti təşkilatları elektrik enerjisi (adambaşına ayda 150 kVt.saat nəzərdə tutulur), qaz və suya görə istehlakçıların istifadə etdiyi müvafiq xidmətin haqqını sayğacların göstəricilərinə (sayğac olmayan yerlərdə adambaşına müvafiq tarif və normalara) əsasən müəyyənləşdirilir. Bu qaydaların qüvvəyə mindiyi tarixdən 1 yanvar 2017-ci ilədək məcburi köçkünlərin istifadə etdikləri elektrik enerjisinin dəyəri “Azərişıq” ASC-yə onların aylıq istifadə etdikləri enerji sərfiyyatına uyğun, yoxsa Nazirlər Kabitetinin təsdiq etdiyi qaydaya uyğun olaraq adambaşına ayda 150 kVt.saat üçün ödənilib? Əgər “Azərişıq” ASC-nin adından mətbuatda yayılan məlumatda göstərildiyi kimi hər bir məcburi köçkünə ayrılan 150 kVt.saat elektrik enerjisi aylıq limit idisə, o halda nə üçün uzun illər ərzində qənaət edilən elektrik enerjisinin dəyəri məcburi köçkün kimi bizim hesabımızda saxlanılaraq, hər ay etdiyimiz qənaətə uyğun olaraq artırılıb? Məcburi köçkünlərin qənaəti nəticəsində hesabında qalan elektrik enerjisi haqqı hansı normativ-hüquqi akta əsaslanaraq silinib? Hesabımda olan 298 manat 85 qəpik dövlət büdcəsi vəsaiti hesabına “Azərişıq” ASC-yə ödənilibsə, hazırda silinən həmin vəsait necə istifadə ediləcək? Onu da qeyd edim ki, sualların cavabından asılı olaraq, məhkəməyə müraciət edəcəm”.\nYeniçağ.az-a açıqlamasında “Ümid” Partiyasının sədri İqbal Ağazadə yataqxana şəraitində, xüsusilə qaz sisteminin olmadığı yerlərdə yaşayan məcburi köçkünlərin elektrik enerjisindən azad olunmamasını düzgün hesab etmədiyini deyib.\nOnun sözlərinə görə, əvvəlki güzəştlər saxlanmalı idi:\n“Çünki əvvəla bu insanların statusu var, məcburi köçkündürlər. Onlar özləri könüllü şəkildə evlərini, yurdlarını tərk etməyiblər. Hərəkətdən və ya hərəkətsizlikdən münaqişə nəticəsində öz ərazilərini tərk ediblər, iş yerləri yoxdur və sair. O cümlədən məcburi köçkünlər çətin şəraitdə yaşayırlar, əmlakları yoxdur. Bu səbəblərdən də onlara sayğac məsələsi ümumiyyətlə, tətbiq olunmamalı idi. Tətbiq edilmə bir mübahisə predmeti olaraq, ayrıca müzakirə edilməlidir. Amma əgər tətbiq edilirsə, niyə köhnə borclar yazılmalı idi? Qanunun ağırlaşdırıcı halda geriyə qüvvəsi yoxdur. Hətta qərar verilibsə, onun geriyə ağırlaşdırıcı qüvvəsi olmamalıdır. Bu halda məcburi köçkünlərə keçmiş borclarına görə pul yazılmamalı idi. Hesab edirəm ki, bu siyasət doğru yanaşma deyil. Ən azından insanların məşğulluq dərəcəsini nəzərə almaq lazımdır. Əvvəl çadırda yaşayıb, sonradan tikilən şəhərçiklərə köçürülən məcburi köşkünlərin məşğulluğu təmin edilibmi ki, onların güzəştləri ləğv edilsin? Məşğulluq təmin edilmədiyi halda güzəştlərin ləğvi absurddur. Hesab edirəm ki, bu yanaşma vətəndaşı hakimiyyətin, dövlətin üzərinə qaldırmağa daha çox oxşayır. Bunu kim əsaslandırıb, cənab Prezidentə təqdim edibsə, onlar izahat verməlidir ki, biz bunu niyə və nədən ötrü edirik. Səhv etmirəmsə, məcburi köçkünlərin kommunal xidmət haqlarının ödənilməsi ilə bağlı o qədər böyük vəsait xərclənmirdi və büdcədən qaz, işıq və su üçün təxminən 300 milyon manat pul ayrılırdı. Bu gün Azərbaycan dövləti 300 milyon manat vəsaiti xüsusi statusu olan məcburi köçkünlərdən almaya bilərdi və almamalıdır”.\n“Qarabağ Qaziləri” İctimai Birliyinin sədri Etimad Əsədov deyib ki, məcburi köçkünlərin məskunlaşdığı yataqxanalarda, sanatoriya və bu tip yaşayış məntəqələrində əvvəldən qaz olmayıb, elektrik enerjisindən istifadə ediblər:\n“İndi isə elektrik sayğacları qoyurlar. Məcburi köçkünlər daha çox elektrik enerjisindən istifadə edirlər. Bu mənada düşünürəm ki, burada haqsızlıq var. Ona görə də bunu nəzərə alımalı idilər. Qazdan fərqli olaraq, elektrik enerjisi baha başa gəlir. Bundan başqa, əvvəllər sayğacı olan məcburi köçkünlərin də var ki, onların qənaət etdikləri pullar da silinib. Eləcə də indi sayğac qoyulan məcburi köçkünlərə əlavə borc yazılır. Məhz bu addım məcburi köçkünlərimizə qarşı haqsızlıqdır. Bütün bu səbəblərdən məcburi köçkünlərin narazılığı artır, amma buna əncam çəkmək əvəzinə, polis gücü ilə sayğaclama işlərini davam etdirmək istəyirlər. İşləri görənlər isə insanlarla çox qaba davranırlar ki, bu da yaxşı hal deyil. Düşünürəm ki, “Qaçqınkom” sədri Əli Həsənov məsələni həll etmək üçün mümkün addımlar atmalıdır”.


Koronavirusu yarım saniyəyə məhv etmək?\n17:51 06-05-2021 | 579 | Sağlamlıq\nABŞ-ın Texas ştatındakı A&M Universitetinin alimləri koronavirusu bir anda məhv etməyin yolunu tapıb.\nVersus.az xəbər verir ki, bu barədə Novator.az-a danışan fəlsəfə üzrə fəlsəfə doktoru Söhrab Məhərrəmov deyir ki, Phys.org saytı məhv prosesinin cəmi yarım saniyə çəkdiyini yazır: “Yeni metod qızdırılma ilə bağlıdır. Alimlər virusu suda həll edir, məhlulu paslanmayan polad boruya doldururlar, ardınca borunu 72 dərəcə selsiyə qədər qızdırırlar.\nProses nəticəsində məhlulda olan virusun konsentrasiyası 100 min dəfə azalır. Alimlər hesab edir ki, bu miqdarda virus zərərsiz olur və digər insanlara keçmir.\nBu metoddan ventilyasiya, havalandırma sistemlərində, binaların qızdırılmasında istifadə etmək olar. Kəşf müəllifləri hesab edirlər ki, metod hava-damcı yolu ilə yayılan digər viruslara qarşı mübarizədə də istifadəyə yararlıdır.\nBelə metod qabaqlar da məlum idi. Aparılan eksperimentlər zamanı virusun zərərsizləşdirilməsi 1 dəqiqədən 20 dəqiqəyədək zaman alırdı. Amerikalı alimlər bir neçə il öncənin tədqiqatında koronavirusu 2 dəqiqəyə məhv etməyin yolunu tapmışdılar. Məlum olmuşdu ki, tərkibində sink və ya qalay olan diş pastası ilə ağız yaxalamaqla virusu neytrallaşdırmaq mümkündür. Ağzı setilpiridiyum xloridlə yaxalamaq da koronavirusu yarım dəqiqəyə zərərsizləşdirir”.\n2019-cu ilin dekabrında Çində üzə çıxaraq dünyanı bürüyən yeni növ koronavirus infeksiyası 207 ölkə, ərazi və məkanda 3,2 milyondan çox adamın ölümünə səbəb olub. Azərbaycanda ilk yoluxma 2020-ci il fevralın 28-də, xəstəlikdən ilk ölüm martın 12-də qeydə alınıb. Mayın 5-nə olan rəsmi hesabata görə, ölkədə ümumilikdə 323841 nəfər koronavirus infeksiyasına yoluxub, onların 4617-si xəstəlikdən vəfat edib.


Fevralın 20-də Azərbaycan Respublikası Dövlət Şəhərsalma və Arxitektura Komitəsində "Böyük Bakının Regional İnkişaf Planı"nın (sxemi) layihəsinin yekun variantına həsr olunmuş mətbuat konfransı keçirilmişdir.\nDövlət Şəhərsalma və Arxitektura Komitəsinin şöbə müdiri Cahangir Qocayev mətbuat konfransını açaraq bildirmişdir ki, "Böyük Bakının Regional İnkişaf Planı" layihəsi MDB çərçivəsində şəhərsalma sahəsində hazırlanmış ilk nəhəng miqyaslı sənəddir. Bu layihədə paytaxtın nəqliyyat, yol, tikinti, ekoloji və başqa problemlərinin həll edilməsi nəzərdə tutulmuşdur.\n2030-cu ilədək həyata keçiriləcək layihə Bakı şəhərinin və Abşeron rayonunun bir hissəsi, eləcə də Sumqayıt şəhərini əhatə etmişdir.\nPlan üzərində işlər davam etdirilir\nSxemlə bağlı məlumat verən Dövlət Şəhərsalma və Arxitektura Komitəsinin sədri Abbas Ələsgərov "Böyük Bakının Regional İnkişaf Planı"nın hazırlıq vəziyyəti barədə ictimaiyyətə ətraflı məlumat verməyin zəruriliyini vurğulamışdır. Onun sözlərinə görə, plan üzərində işlər davam etməkdədir: "Bakı ilə bağlı ilk plan 1898-ci ildə hazırlanıb. Sonrakı planlar 1915-1917, 1924-1927, 1934-1937-ci illəri əhatə edir. Son plan isə 1986-cı ildə "Bakıdövlətlayihə" İnstitutu tərəfindən hazırlanıb. Hər dövrdə Bakının görünüşü və burada yaşayan əhalinin sayı müxtəlif olub. Belə ki, 1822-ci ildə Bakıda 1500 nəfər əhali var idisə, bu gün Bakıda əhalinin sayı bir neçə milyondur".\nMətbuat konfransında komitə sədri Abbas Ələsgərov bildirmişdir ki, şəhərsalmada əvvəlcə regionların planlaşdırılma sxemi olmalı, həmin sənəddə bələdiyyələrin, şəhərlərin və qəsəbələrin inzibati sərhədləri, nəqliyyat, energetika və iqtisadi inkişaf məsələləri, texnogen və ekoloji xarakterli məhdudiyyətlər göstərilməlidir.\nBildirilmişdir ki, regional inkişaf planı (sxemi) təsdiq edildikdən sonra rayonların, şəhərlərin, bələdiyyələrin və qəsəbələrin inzibati sərhədləri əsas götürülərək onların baş planları işlənib hazırlanır. Şəhərdə hər hansı bir tikilinin müfəssəl planı olmadan inşaat işləri görülə bilməz. Bu, şəhərsalma qanunvericiliyində ən kobud qayda pozuntusudur.\nA. Ələsgərov vurğulamışdır ki, şəhərsalmanın üçüncü mərhələsi şəhər icra hakimiyyəti tərəfindən hazırlanan müfəssəl plandır. Bununla şəhər icra hakimiyyəti paytaxtın, bələdiyyələrin, qəsəbələrin baş planını əsas tutaraq mühüm şəhərsalma sənədlərindən birini yaradır. Bundan sonra tikinti layihəsinin hazırlanması və həyata keçirilməsi üzrə işlər başlanılır. Həmin prosedur qaydalarına dəqiq riayət edilməlidir. Əks halda, bu, şəhərsalma intizamının pozulması kimi qiymətləndiriləcək və müvafiq tədbirlər görüləcəkdir.\nKomitə sədri qeyd etmişdir ki, baş planın əsas təyinatlarından biri də magistral yolların haradan çəkilməsidir. Çünki istənilən şəhərin inkişaf perspektivi magistral yollarla sıx əlaqədardır.\nBundan əlavə, neft-kimya sənayesi şəhəri sayılan Sumqayıtdan da bəzi sənaye obyektlərinin çıxarılması planlaşdırılmışdır.\n"Sovetskidəki evlərin yerində heç nə tikilməyəcək"\n"Sovetskidə sökülən evlərin yerində ilkin müfəssəl plana görə, heç bir bina, ev və ya obyekt tikiliməyəcək. Həmin ərazi tamamilə yaşıllıqdan ibarət olacaq". Mətbuat konfransında bu barədə də danışan komitə sədri bildirmişdir ki, Papanin və Xutor ərazilərində də bu məsələ aktualdır: "lkin planın sxemində həm Sovetski, həm Xutor, həm də Papanində söküləcək evlərin yerində yalnız yaşıllaşdırma işlərinin aparılması nəzərdə tutulub. Lakin həmin ərazilədə yaşayan insanlar oradan köçməsə, o zaman həmin ərazilərə uyğun yeni plan hazırlana bilər. Hazırda əlimizdə ilkin planın sxemi var. Biz hələ bilmirik ki, oradan neçə nəfər köçəçək. Sökülmə işləri başa çatdıqdan sonra yeni planın hazırlanmasına ehtiyac olub-olmadığı müəyyənləşəcək.\nYaşıllaşdırma ilə yanaşı, həmin ərazilərdə ictimai binalar da tikilə bilər".\nKomitə sədri konfrans iştirakçılarının nəzərinə çatdırmışdır ki, paytaxtın mərkəzi hissəsindən iri obyektlərin şəhərdən kənara köçürülməsi və ərazinin abadlaşdırılması əsas vəzifə kimi qarşıya qoyulmuşdur.\nTramvay yenidən paytaxta qayıdır\n"Bakıda Tramvay yolları ilə bağlı 5 variant var. Hazırda Dövlət Şəhərsalma və Arxitektura Komitəsi həmin layihələrə baxır". Komitə sədri Abbas Ələsgərov mətbuat konfransında bu barədə də məlumat vermişdir.\nOnun sözlərinə görə, bu layihələr Komitənin sifarişi ilə müxtəlif ölkələrdən tender vasitəsilə seçilən peşəkar məsləhətçilər tərəfindən hazırlanıb: "Layihənin hazırlanmasında Amerika, Avstraliya, İspaniya və digər ölkələrin təcrübələrindən istifadə olunub. Lakin hansı layihənin təsdiqlənəcəyi haqqında hələlik heç bir məlumat verə bilmərik. Çünki layihə ilə bağlı komitədə geniş müzakirələr aparılır. Müzakirələr bitdikdən sonra nəticələr media nümayəndələrinə və ictimaiyyətə təqdim olunacaq. Bu iş Nəqliyyat Nazirliyi və Bakı şəhər İcra Hakimiyyəti tərəfindən həyata keçiriləcək".\nKomitə sədri həmçinin ölkədə tikilən evlərin vəziyyəti və onların planları ilə bağlı məsələyə də toxunub: "Ölkə başçısının tapşırığına görə, hər bir məhəllə üçün ayrıca plan olmalıdır. Plan 2 il müddətinə hazırlanmalıdır. Yalnız plandan sonra əraziyə uyğun olaraq, bina tikilişinə icazə verilir. Tikili həmin ərazinin infrastrukturuna uyğun şəkildə komitə tərəfindən müəyyənləşdirilməlidir. Misal olaraq plan hazırlandıqdan sonra komitə müəyyən edir ki, həmin ərazidə 10 və ya 14 mərtəbəli bina tikilə bilər. Heç bir tikinti şirkəti plan təsdiqlənməmiş tikintiyə başlaya bilməz. Bu tikinti qaydalarıdır və hər bir sahibkar bu qaydalara riayət etməlidir".\nƏlət qəsəbəsində Dəniz Limanı tikiləcək\nBakı ərazisində neft mədən ərazilərinin çoxluq təşkil etdiyini deyən komitə sədri vurğulamışdır ki, plana görə həmin ərazilər təmizlənərək yaşıllıqla əvəz olunacaq: "Plana əsasən Dübəndi, Pirallahı adalarının turizm sahəsinə çevrilməsi nəzərdə tutulur. Ölkə başçısının tapşırığına əsasən mərkəzdə olan müəssisələr şəhərdən kənara köçürülməlidir. Belə olan təqdirdə kənarda yerləşən ərazilərdə yeni iş yerləri açılacaq və həmin ərazilərdə yaşayanlar işlə təmin olunacaqlar. Plana görə Qaradağ rayonunun Ələt qəsəbəsində Dəniz Limanının tikilməsi nəzərdə tutulur. "Böyük Bakı" Regional İnkişaf Planına həmçinin Sumqayıt və Xırdalan da daxildir. Plana əsasən bu ərazilərdə mühüm dəyişiklər olacaq".\nTədbirin sonunda Abbas Ələsgərov jurnalistlərin çoxsaylı suallarını cavablandırmışdır.


Bakı metrosu bu gün bağlanır – 1Arada.az\nAzərbaycan Respublikası Nazirlər Kabineti yanında Operativ Qərargahdan 1Arada.az-a daxil olan məlumatda bildirilir ki, ictimai nəqliyyatda müvafiq dezinfeksiya və digər qabaqlayıcı tədbirlər görülsə də, təbii havalandırma şəraiti olmadığından qapalı məkan kimi metro hazırda virusun yayılmasına əlverişli şərait yaradır:\nTagged covid-19, kabineti, koronavirus, metro\nZəlzələlərin tədqiqatı bürosunun məlumatına əsasən yerli vaxtla saat 09:43-də Quba stansiyasından 11 km cənub-şərqdə Quba ərazisində zəlzələ qeydə alınıb. 1Arada.az xəbər verir ki, bu barədə “Report” Azərbaycan Milli Elmlər Akademiyası nəzdində Respublika Seysmoloji Xidmət Mərkəzinə istinadən xəbər verir. Yeraltı təkanlar 2,5 maqnitudada qeydə alınıb, zəlzələ ocağı 10 kilometr dərinlikdə yerləşib. Zəlzələ episentrdə hiss olunub.\n“Azəriqaz”dan gözəl addım – Koronovirusa görə\n“Azəriqaz” İstehsalat Birliyi Azərbaycan Respublikasının Hökuməti tərəfindən koronavirus (COVID-19) infeksiyasının ölkə ərazisində yarada biləcəyi təhlükənin qarşısının alınması məqsədilə atdığı addımlara dəstək olaraq sosial aksiyaya start verir. Qurumun mətbuat xidmətindən 1Arada.az-a verilən məlumata görə, martın 29-dan etibarən #evdəqal çağırışlarına uyğun olaraq evlərini tərk etməyən 65 yaşdan yuxarı abonentlərə “Azəriqaz” İstehsalat Birliyi də yardımçı olacaq. Bu yaş […]\nBəzi sahələrdə işə icazə verildi – SİYAHI


GünAz TV: Güney azərbaycanlı milli-mədəni fəal Süleyman Kazimi, barəsində çıxarılan 7 aylıq həbs cəzasını çəkmək üçün həbs edilib.\nFəalın hökmü fevralın 3-də icra olunub.\nO Şərqi Azərbaycan Əyalətinin Əhər şəhərinin zindanında həbs olunub.\nS.Kazimi 2015-ci il noyabrın 12-də irqçilik zəminində yayımlanan məlum təhqiramiz “Fitilə” televiziya verilişinə qarşı keçirilən etiraz aksiyalarında iştirak etdiyi üçün azərbaycanlı 6 fəalla birlikdə Əhər şəhərində saxlanmışdır.\nŞərqi Azərbaycan Apellyasiya Məhkəməsinin 3-cü şöbəsi 2018-ci ilin sentyabr ayında S.Kazimi və onunla birlikdə saxlanılan fəallar barəsində birinci instansiya məhkəməsinin çıxardığı həbs qərarını olduğu kimi qüvvədə saxlayıb.\n2015-ci il noyabrın 6-da İranın dövlət telekanalının uşaqlara məxsus “Fitilə” adlı verilişində türklər kobud şəkildə təhqir edilmişdir. Buna etiraz olaraq bir neçə gün Güney Azərbaycan şəhərlərini kütləvi etiraz aksiyaları bürüdü, aksiyalar zamanı çox sayda soydaşımız təhlükəsizlik qüvvələri tərəfindən yaxalanaraq məhkəmə qarşısına çıxarıldı.\nƏhər şəhərində keçirilən etirazlarda çox sayda soydaşımız saxlanmışdır.\nS.Kazimi ötən illərdə mədəni fəaliyyətləri ilə əlaqədar bir neçə dəfə İranın təhlükəsizlik qüvvələri tərəfindən saxlanılıb, o müxtəlif təzyiqlərə məruz qalıb.\nSüleyman Kazimi güney azərbaycanlı fəal Əhər həbs 7 aylıq Apelyyasiya Məhkəməsi Şərqi Azərbaycan


ASUS ROG Zephyrus Duo 15 SE GX551, bu oyundur və premiumdur [İcmal] | Gadget xəbərləri\nMiguel Hernandez | 10/11/2021 10:00 | ümumi, Rəylər\nBu cür yenilikçi cihazları təhlil etmək və müşahidə etmək imkanımız həmişə olmur. Bu dəfə sizə xatırladacaq istər-istəməz Asus Zenbook Pro Duo-ya Gadget News-da burada da təhlil etdiyimiz və bu Zephyrus Duo-nun dizayn baxımından birbaşa içdiyi, lakin həmişə olduğu kimi, Gamers Respublikası ictimaiyyətinə uyğunlaşdırılmış bir cihaz.\nQalmaqallı avadanlığı olan iki ekranlı oyun noutbuku olan yeni ASUS ROG Zephyrus Duo-ya dərindən nəzər salırıq, o, vəd etdiyi şeyi yerinə yetirirmi? Bazarda unikal və xüsusi alternativ kimi təklif olunan bu noutbukda təhlil etmək istədiyimiz budur.\n1 Unikal və bənzərsiz dizayn\n3 Bol əlaqə\n4 İdeal panel və yaxşı multimedia təcrübəsi\nUnikal və bənzərsiz dizayn\nDiqqətimizi çəkən ilk şey onun dizaynıdır, baxmayaraq ki, biz ağlabatan oxşarlıq tapsaq da, artıq qeyd etdiyimiz kimi, standart istehlakçı versiyasında Zenbook Duo olan qardaşı ilə onun özünəməxsus xarakteri var. Əvvəlki versiya ilə müqayisədə əlbəttə ki, çox dəyişiklik yoxdur, lakin arxa örtükdə Republic of Gamers məhsullarına xas olan klassik mikro perforasiyalar var. və onun aqressiv xətləri, bu bölmədə konstruksiya möhkəmlik və hər şeydən əvvəl keyfiyyət hissi verir, ASUS həmişə bu aspektlərdə ekspert istehsalçı olub və bu məhsul daha az olmayacaq.\nÖlçülər: 360 268 x x 20,9 mm\nçəki: 2,48 kiloqram\nTərkibindəki hər şeyi nəzərə alsaq, həddindən artıq qalın deyil, lakin kifayət qədər əlaqə səviyyəsinə malikdir. Cihazdan istifadə etdiyimiz müddətdə "ikiqat" ekran daha rahat bir vəziyyətə yüksəlir, məncə vacib bir şeydir. Rəqəmsal “trackpad”in sağ tərəfdə yerləşməsi də maraqlıdır, bu halda klaviatura üçün azaldılmış yer məcbur edir ki, bu da öz növbəsində gözləntilərə uyğun kifayət qədər səyahət və RGB LED işıqlandırmasına malikdir.\nProsessor səviyyəsində bu ASUS ROG Zephyrus Duo AMD prosessoru, xüsusən Ryzen 9, 5900HX versiyasında, temperaturları qurban verərək, fərqli oyun performansı ilə başlayır. O, 32 Mhz-də 4 GB DDR3200 RAM ilə müşayiət olunur və nəhayət, saxlama üçün iki 0TB NVMe RAID 1 bərk hal yaddaşından az bir şey yoxdur, açıq-aydın bu cihazda heç bir hardware ehtiyatı yoxdur və demək olar ki, ASUS ROG atdı. tüpürcək üzərində bütün ət, bu, oxşar cihazlar tapmaq çətindir.\nGPU geridə deyil, bizdə var NVIDIA GeForce RTX 3080 130W və 16GB GDDR6 yaddaşla, 2021-ci ilin əvvəlində noutbuklar üçün xüsusi bir modeldə satışa çıxarılan bazarda ən yaxşı qrafik kartlarından biri, bunun bazarda mövcud olan ən yaxşı alternativlərdən biri olduğunu söyləyə bilərik. Məlumatların emalı sürətinə gəlincə, onun RAID 0-da ikiqat NVMe SSD-si 7 GB/s ötürmə sürətini (yazılı olaraq yarıdan bir qədər çox) keçir. Texniki səviyyədə, biz bazarda tapa biləcəyimiz ən çox yönlü və güclü noutbuklardan biri ilə qarşılaşırıq. Onun qiyməti var, əgər siz onu almağı düşünürsünüzsə, onu Amazonda ən yaxşı təkliflə ala bilərsiniz.\nHəmişə olduğu kimi fiziki portlardan başlayırıq. Rahatlıq qazanmaq üçün arxada bir limanımız var HDMI 2.0b ikinci bir monitor, eləcə də bir port əlavə etmək istəsək RJ45 LAN və pırasa USB-A 3.1. Yan tərəflərdə də limanımız var USB-C 3.1 DP + PD, digər iki limanla müşayiət olunur USB-A 3.1, birləşdirilmiş audio giriş və çıxış konnektoru və bu halda bu noutbuka xas olan güc adapteri. Təbii ki, Power Delivery olan USB-C portu da istədiyimiz halda bizi enerji ilə təmin edəcək.\nSimsiz əlaqə səviyyəsində bu Zephyrus Duo da hər şeydə ən son versiyanı seçdi, bizdə var WiFi 6 Wi-Fi 6 (Gig +) (802.11ax) 2 × 2 RangeBoost və Bluetooth 5.1, Biz həmişə kompüterin IP-si üçün kabel vasitəsilə və DMZ Host ilə oynamağı tövsiyə etsək də, reallıq budur ki, FPS-dən başqa oyunlar üçün bu altıncı nəsil WiFi öz testlərimizə əsasən 5ms-dən aşağı gecikmələrə və sabit 600/600 bağlantılara zəmanət verir. Bu aspektdə biz texniki problem aşkar etməmişik, əslində təcrübə olduqca yaxşı olmuşdur.\nİdeal panel və yaxşı multimedia təcrübəsi\nBir ekranla başlamalıyıq 15,6 düym, 4K təsvir ölçüsündə IPS LCD paneldən istifadə edir rənglər baxımından yaxşı tənzimlənmiş, işıq sızması olmadan və arzuolunmaz əksetmələrin qarşısını almaq üçün yaxşı bir örtüklə. 120 Hz yeniləmə sürətinə malikdir bu, bizim ləzzətlərimizi oynamağa vadar edir, bəli, belə bir noutbukda başa düşülməsi çətin olan Veb kamerası yoxdur, niyə ASUS?\nGiriş LAG: Maksimum 3ms\nPantone təsdiq edilmişdir\nOnun üçün ScreenPad Plus 14,1 düymdür və açıq-aydın bu, toxunma qabiliyyətinə malikdir, biz onunla işləyə, qeydlər apara və ya iş masasının genişləndirilməsi kimi istifadə edə bilərik. Onun 3840 pikseli var üfüqi və ventilyasiyanı əhəmiyyətli dərəcədə yaxşılaşdıran noutbukun qapağını qaldırarkən avtomatik qaldırma sisteminə malikdir.\nÖz növbəsində, Smart Amp ilə iki 4W dinamik və 2 2W tweeter, yalnız Apple MacBooks ilə uyğun gələn səsə gəldikdə onu dərhal ən yaxşı noutbuklardan birinə çevirir. O, Dolby Atmos audio, eləcə də ağıllı gücləndirmə texnologiyasını dəstəkləyir.\nRGB işıqlandırma üçün Aura Sync\nMuxtariyyətə gəlincə, bizdə bir sistem var 4 hüceyrəli Li-ion (90 WHrs, 4S1P) üç və ya dörd saatdan çox ofis avtomatlaşdırılması üçün kifayət etsə də, oynayarkən həyata keçirəcəyimiz testlər sözügedən performansdan asılı olacaq. Onlayn oynamaq tövsiyə edildiyi qədər bu aspekt üzərində çox dayanmağa dəyməz.\nAydındır ki, bu noutbuk təhlükəsiz və sadə bir mərcdir, lakin bunun üçün siz lazımdır qutudan keçin, onun qiyməti 2.900 avrodan çoxdur Satışda onlar bu noutbukun hər qramına dəyər. Bu, hər evin ən yaxşısını götürüb onu gözəl və səmərəli şassiyə yığmaq qədər sadə görünür.\nGöndərilib: 10 noyabr 2021\nSon dəyişiklik: 2 noyabr 2021\nMöhtəşəm və vizual dizayn\nƏla fiziki və simsiz əlaqə\nHər cəhətdən ən yaxşı avadanlıq\nVeb kamerası yoxdur\nRAM modulu genişləndirilə bilməz\nQiymət qadağanedici ola bilər\nMəqaləyə tam yol: Gadget xəbərləri » ümumi » ASUS ROG Zephyrus Duo 15 SE GX551, bu oyundur və premiumdur [Analiz]\nSoundcore Liberty 3 Pro ANC və yüksək dəqiqliyə malik yeni alternativdir


Azərbaycanda mina probleminə həsr olunmuş beynəlxalq konfrans keçirilir VİDEO - AZƏRTAC\nAzərbaycanda mina probleminə həsr olunmuş beynəlxalq konfrans keçirilir VİDEO\nBakı, 1 aprel , AZƏRTAC\nAprelin 1-də Bakıda Azərbaycan Respublikası Hökuməti, Azərbaycan Respublikasının Minatəmizləmə Agentliyi (ANAMA) və BMT-nin İnkişaf Proqramının (UNDP) birgə təşkilatçılığı ilə “Humanitar minatəmizləmə fəaliyyəti və dayanıqlı inkişaf məqsədləri” mövzusunda konfrans keçirilir.\nAZƏRTAC xəbər verir ki, konfrans insanların həyatı və normal yaşayış şəraiti üçün mina təhlükələrinin aradan qaldırılmasında humanitar minatəmizləmə fəaliyyətinin əhəmiyyətini müzakirə etmək məqsədilə beynəlxalq ictimaiyyət, mina əməliyyatları üzrə operator, dövlət qurumları və vətəndaş cəmiyyətindən olan mühüm simaları hibrid formatda bir araya gətirir.\nTədbir uzunmüddətli sülh və sosial-iqtisadi inkişaf üçün humanitar minatəmizləmə fəaliyyətinin potensialı ilə 2030-cu ildə davamlı inkişaf gündəliyinin nailiyyəti arasındakı əlaqələri, hər yerdə zorakılığın və onunla bağlı ölüm hallarının bütün formalarını əhəmiyyətli dərəcədə azaltmağa çalışan 16-cı Dayanıqlı İnkişaf Məqsədini araşdıracaq.\nBundan əlavə, məcburi köçkünlərin öz doğma yurdlarına “Böyük Qayıdış” adı ilə geri qaytarılması “Azərbaycan 2030: Sosial-iqtisadi inkişafın Milli Prioritetləri” proqramının mühüm tərkib hissəsidir ki, bu zaman Dayanıqlı İnkişaf Məqsədləri vətəndaşların Azərbaycanın münaqişədən zərər çəkmiş ərazilərinə davamlı şəkildə köçürülməsində əsas sütuna çevrilir.\nKonfrans Azərbaycanda humanitar minatəmizləmə fəaliyyəti infrastrukturunun və potensialının gücləndirilməsi üzrə davamlı səylərə əsaslansa da, onun məqsədi həm də hazırda dünyada mövcud olan ən qabaqcıl texnologiyalar haqqında məlumatlılığı artırmaq və ölkə, Azərbaycanın münaqişədən zərər çəkmiş ərazilərində əsaslı yenidənqurma, bərpa işlərini həyata keçirdiyi üçün intensiv minatəmizləmə fəaliyyətlərindən əldə olunmuş ən yaxşı təcrübələri, öyrənilmiş dərsləri təklif etməkdir.\nBMTİP ilk dəfə 1993-cü ildə Kambocada Humanitar minatəmizləmə fəaliyyəti dəstəkləməyə başladığı andan etibarən minatəmizləmə fəaliyyətinin inkişafı barədə müzakirələrə daxil edilməsinin güclü tərəfdarı olub. O vaxtdan etibarən BMT-nin İnkişaf Proqramı 40-dan çox ölkədə minatəmizləmə fəaliyyəti üzrə proqramları dəstəkləyib və hazırda BMT-nin Minalarla Mübarizə Strategiyasına (2019-2023) uyğun olaraq, minatəmizləmə fəaliyyətinə yanaşmaların inkişafı üzrə aparıcı təşkilatı hesab edilir.\nBMT-nin İnkişaf Proqramı 1999-cu ildə Azərbaycan Respublikasının Minatəmizləmə Agentliyinin (ANAMA) yaradılmasına kömək edib və bu günədək onun işinə, o cümlədən 806 mindən çox mina və partlamamış hərbi sursatın təmizlənməsi, insanların evlərinə təhlükəsiz qayıtmasının təmin olunmasına dəstək göstərir. Bundan əlavə, BMTİP fövqəladə hallara cavab qruplarının təlimi, təchiz edilməsi və yerləşdirilməsi üçün maliyyə vəsaitinin təmin olunmasında da Agentliyə yardım edib.\nKonfransda çıxış edən ANAMA-nın İdarə Heyətinin sədri Vüqar Süleymanov bildirib ki, Azərbaycan minalara, partlamamış hərbi sursatlara və müharibənin partlayıcı qalıqlarına (MHQ) görə dünyanın ən çirklənmiş ölkəsi kimi qeydə alınıb. Minatəmizləmə işləri Azərbaycanın münaqişədən zərər çəkmiş ərazilərində infrastrukturun təhlükəsiz bərpası, habelə məcburi köçkünlərin öz doğma torpaqlarına təhlükəsiz qayıtması və sülhməramlı proseslərin gücləndirilməsi, habelə investisiya proqramlarının həyata keçirilməsi üçün ilkin şərtdir. ANAMA münaqişə zonasında zəruri infrastrukturun, o cümlədən yaşayış massivlərinin, qəbiristanlıqların, yolların, kanalların, elektrik xətlərinin çoxsaylı minalardan, improvizə olunmuş partlayıcı qurğulardan, iriçaplı raketlərdən təmizlənməsini davam etdirir.\nAzərbaycan Respublikası Prezidentinin köməkçisi - Prezident Administrasiyasının Xarici siyasət məsələləri şöbəsinin müdiri Hikmət Hacıyev çıxış edərək deyib ki, minalar, müharibənin partlamamış hərbi qalıqları münaqişələr bitdikdən sonra on illiklər boyu sülhə, inkişafa böyük əngəl törədir. Münaqişədən sonrakı dövrdə minaların təmizlənməsi önəmli problem olaraq qalır. Azərbaycan əraziləri işğaldan azad olunandan sonra minalardan və partlamamış hərbi sursatlardan çirklənmə baxımından dünyada ən yüksək yerlərdən birini tutur. Hazırda ərazilərimizdə ağaclar əvəzinə minalar var. Əlbəttə ki, Azərbaycan hökuməti bunun əksini edəcək.\n"Azərbaycan hökumətinin əsas məqsədi vətəndaşların öz doğma yurdlarına təhlükəsiz şəkildə qayıtmasıdır. Bu qayıdışın hansı müddətdə baş verməsi ərazilərin minalardan təmizlənməsindən asılıdır. İşğaldan azad olunmuş ərazilərdə indiyədək 30-dan çox şəxs minaya düşərək həlak olub. Ermənistan Azərbaycana minalanmış ərazilərin xəritələrini təqdim etsə də, bunun dəqiqliyi 25 faiz təşkil edir", - deyə H.Hacıyev qeyd edib.\nKonfransın nəticələri və tövsiyələri beynəlxalq inkişaf və humanitar minatəmizləmə ictimaiyyətinə təqdim olunacaq ki, bu da gələcək əməkdaşlığa zəmin yaradacaq.\nAZERTAG.AZ :Azərbaycanda mina probleminə həsr olunmuş beynəlxalq konfrans keçirilir VİDEO


95 saylı Tərtər seçki dairəsindən Yeni Azərbaycan Partiyasının (YAP) deputatlığa namizədi Əsədov Eldar Garay oğlu təbliğat-təşviqat kampaniyası çərçivəsində seçicilərlə görüşlərini davam etdirir. Belə ki, YAP-ın namizədi həm qanunvericiliyə uyğun olaraq nəzərdə tutulan yerlərdə ümumi toplantılar keçirir, həm də məhəlli görüşlərində iştirak edir, seçicilərin evlərinə gedib onlarla səmimi söhbətlər aparır.\nDünən bu istiqamətdə tərtərli seçicilərlə növbəti görüş keçirilib. Seçicilərlə görüşdə ölkəmizin növbəti siyasi proses ərəfəsində olduğunu deyən deputatlığa namizəd bildirib ki, bundan əvvəl ölkəmizdə keçirilən bütün seçkilərdə olduğu kimi, fevralın 9-da keçiriləcək parlament seçkilərinə də partiyamız ciddi hazırlaşıb: “YAP 123 seçki dairəsinə özünün layiqli namizədlərini irəli sürüb”.\nO, həmçinin ölkəmizin hərtərəfli inkişafı, dövlətimizin beynəlxalq aləmdə artan nüfuzu, əhalinin sosial rifah halının durmadan yaxşılaşdırılması istiqamətində görülən işlərdən, eləcə də bu gün Yeni Azərbaycan Partiyasının dövlət və xalq naminə yürütdüyü siyasətdən danışıb.\nÖz növbəsində seçicilər fevralın 9-da YAP-ın namizədinə səs verəcəklərini bəyan ediblər.


Muniç - Paris üzrə gediş və gəliş aviabiletləri. Muniç - Paris təyyarəsinə biletlər. Bütün qiymətlər, endirimlər, xüsusi təkliflər / Tickets.az.\nMuniç – Paris üçün aviabiletlər\nAviabiletlər / Muniç / Paris / Muniç → Paris Paris - dan Muniç - a olan geri dönüş reysi\n«Muniç — Paris» aviabiletləri\nMuniç şəhərindən Paris şəhərinə bilet əldə etmək üçün Sizə ən yaxın aviakassanı axtarıb tapmaq və növbəyə durmaq lazım deyil, Tickets.az şirkətinin saytına girmək kifayətdir.\n«Muniç — Paris» istiqaməti üzrə ucuz aviabiletlər\n«Muniç — Paris» təyyarəsinə ən ucuz bileti almaq üçün bəzi nüanslara diqqət yetirmək lazımdır.\nÜçüncüsü, əgər geri dönüş tarixiniz məlumdursa, «Paris — Muniç» istiqamətində geri dönüş biletinizi də elə həmin an alın. Belə etməklə siz vaxtınıza və pulunuza əhəmiyyətli dərəcədə qənaət etmiş olacaqsınız.\nMuniç şəhəri Paris şəhərindən hansı məsafədə yerləşir?\nMuniç şəhərindən Paris şəhərinə məsafə 695 кm.-dir.\nMuniç - Paris marşrutu üzrə hansı hava limanlarından uçuşlar həyata keçirilir?\nMuniç şəhərində: Oqsburq, Muniç Internaşnal, Munich Central Railway Station. Paris şəhərində - Beovais Tille, Çarles De Qolle, Le Borqet, Orly, Cerqy Pontoise, Tossus Le Noble, Villakoblay, Vatri, Qare du Nord Rail Stn, Massy TGV Railway Station, Aerogare des Invalides, Montparnasse Bus Station, Arc de Triomphe Bus Station , Gare de L'Est Railway Station.\nMuniç — Paris Son 48 saat ərzində istifadəçilər tərəfindən tapılan qiymətlər oferta ( təklif ) hesab edilmir\nMuniç → Annemase\nMuniç → Fontainebliu\nMuniç → Kan\nMuniç → Kompieqne\nMuniç → Lannyn\nMuniç → Le Havre\nMuniç → Le Puy\nMuniç → Montpelier\nMuniç → Roanne\nMuniç → Salais\nMuniç → Vannes\nMuniç → Vendom\nMüştəri xidmətinə mesaj göndərmək üçün istifadəçi seansının unikal identifikatoru: 3010152712


Britaniya səhiyyə sisteminə süni intellekt tətbiq edilir\nBöyük Britaniya Milli Səhiyyə Xidməti (NHS) yeni süni intellekt laboratoriyasının yaradılmasına 250 milyon funt-sterlinq ayıracaq. Laboratoriya xəstələrin profillərini şifrləyəcək, süni intellekt isə bu məlumatlar əsasında xəstəliklərin potensial yaranma riskini qiymətləndirəcək.\n“ICTnews” Elektron Xəbər Xidməti “Hightech” resursuna istinadən yazır ki, məlumata görə, süni intellekt laboratoriyasının fəaliyyəti mammoqrafiyanın sürətləndirilməsi, beyin, göz və ürəyin skan edilməsi sayəsində xərçəngin ilkin tədqiqinin effektivliyini artıracaq, eləcə də klinistlərə dərman və qurğulara, həmçinin cərrahi müdaxiləyə tələbi daha yaxşı qiymətləndirməyə imkan verəcək.\n“Son məqsəd əməkdaşların gündəlik vəzifələrin avtomatlaşdırılması üçün süni intellekt sistemlərindən istifadə üçün onların ixtisasının artırılmasıdır”, – “NHS” icraçı direktoru Saymon Stivens bildirib.\nBritaniya səhiyyə naziri Mett Henkokun sözlərinə görə, süni intellekt texnologiyası artıq səhiyyə sahəsində praktiki tətbiqə hazırdır və investisiyalar Milli Səhiyyə Xidmətinə bu vacib texnologiyalardan istifadədə dünya lideri olmağa kömək üçün düzgün istiqamətdə atılmış daha bir addımdır.


Güclü külək Bakıda 6 ağacı aşırdı — Fotolar\nOxunma sayı: 2281\nBakı Şəhər İcra Hakimiyyəti güclü küləklə bağlı əhaliyə xəbərdarlıq edib. Yaşıllaşdırma Təsərrüfatı Birliyinin Bitkilərin mühafizəsi şöbəsinin rəisi Orxan Məmmədov “Qafqazinfo”ya açıqlamasında bildirib ki, bu gün səhər saat 09 radələrində birlik gücləndirilmiş iş rejimində çalışır:\n“Küləyin fəsadlarının aradan qaldırılması üçün əlavə qruplar yaradılıb. Bu gün şəhərin Nəsimi, Yasamal, Nərimov və Nizami rayonlarında olmaqla 6 ağac aşıb. Aşan ağaclar birlik əməkdaşları tərəfindən ərazidən götürülüb. Maddi və ya insan təlafatı yoxdur”.\nO.Məmmədov paytaxt sakinlərinə müraciət edərək güclü küləklə bağlı xəbərdarlıq edib: “Sürücülərdən xahiş edirik ki, avtomobillərini hündür və irigövdəli ağacların altında park etməsinlər. Həmçinin sakinlərdən küləkli hava şəraiti ilə əlaqədar ağacların altından keçərkən diqqətli olmaları tövsiyə edilir”.


Nardaranda Fransa, İsrail və ABŞ bayraqları yandırlıb\nAksiya iştirakçıları “İslam müdafiəsiz deyil”, ”Fransa İslamdan qorxur”, “Yaşasın peyğəmbər” şüarları qaldırıb\nYanvarın 21-də Bakının Nardaran kəndində Fransanın “Charlie Hebdo” jurnalında Məhəmməd peyğəmbərin karikaturalarının verilməsinə etiraz olaraq etiraz aksiyası keçirilib.\nAksiya iştirakçıları “İslam müdafiəsiz deyil!”, ”Fransa islamdan qorxur!”, “Yaşasın peyğəmbər!” şüarları qaldırıb.\nBiz şiə müsəlmanlar olaraq istənilən terrorun əleyhinəyik. İŞİD-in tərətdiklərinə gəlincə, bunun islama hər hansı aidiyyatı yoxdur. Amma biz həm də müqəddəslərimizin təhqir olunmasını qəti şəkildə pisləyirik.\nFransa, İsrail, Ermənistan və ABŞ-ın bayraqları ayaq altına salınıb. Eyni zamanda iştirakçılar əllərində dini və Azərbaycanı dövlət bayraqlarını tutublar. Aksiya hakimiyyətlə razılaşdırılmasa da polis müdaxilə etməyib.\nQəsəbənin ağsaqqallarından biri Natiq Kərimov bildirib ki, qəsəbə sakinləri peyğəmbər (ə.s.)-ın təhqir olunmasına etiraz edir və dindarların hisslərinə hörmət qoyulmasını istəyir.\nN.Kərimov həm də “Charlie Hebdo” jurnalı redaksiyasında törədilən terror aktını pisləyib.\n“Biz şiə müsəlmanlar olaraq istənilən terrorun əleyhinəyik. İŞİD-in tərətdiklərinə gəlincə, bunun islama hər hansı aidiyyatı yoxdur. Amma biz həm də müqəddəslərimizin təhqir olunmasını qəti şəkildə pisləyirik," Kərimov qeyd edib.\nAksiya iştirakçıları Azərbaycan Xarici İşlər Nazirliyini peyğəmbərin təhqir olunmasına münasibət bildirməyə çağırıb. Bununla yanaşı “İsrailə ölüm!"”, “Amerikaya ölüm!”, “Fransaya ölüm!”, “Almaniyaya ölüm!”, “Danimarkaya ölüm!” şüarları səsləndirilib. Mitinqdə çıxış edən natiqlər ABŞ-ı ikili standartlarda və Dağlıq Qarabağ seprataçılarına dəstək verməkdə ittiham edib.\nBundan sonra İsrail, Fransa, Ermənistan və ABŞ bayraqları yandırılıb.\nNardaranda ettiraz aksiyası\nFransa, İsrail, ABŞ, Ermənistanın bayraqları yandırılıb


N: az-latn-az,Keywords_tag Serj Sarkisyan - Aran Agentiliyi\nN: az-latn-az,Keywords_tag Serj Sarkisyan\nMateriallar/ Erməni mediası Sarkisyanı ittiham edir\nCəbhədə baş verən son hərbi toqquşmalardan sonra Ermənistan cəmiyyətində ən çox müzakirə olunan məsələlərdən biri də Azərbaycanın sahib olduğu müasir silahlarla bağldır.\nMateriallar/ Serj Sarkisyan müharibədən qaçmaq üçün hər şeyi edəcək\n“Yeni Ermənistan” Milli Qurtuluş Cəbhəsi Vahid Qərargahının lideri bildirib ki, Ermənistan prezidenti Serj Sarkisyanın yarıtmaz siyasəti Qarabağ münaqişəsinin hazırki vəziyyətə gəlib çıxmasına səbəb olub.\nMateriallar/ İrəvanın mərkəzində aksiya təyin olundu\nRusiyanın ətraf rayonların azad olunması ilə bağlı hərəkətə keçməsi Ermənistanda və Qarabağdakı separatçılarda ciddi narahatlıq yaradıb.\nMateriallar/ Ermənistan sülhməramlıların Dağlıq Qarabağda yerləşdirilməsini dəstəkləyir\nİrəvan sülhməramlıları qüvvələrin Dağlıq Qarabağ münaqişəsi zonasında yerləşdirilməsini dəstəkləyir.\nMateriallar/ Ermənistanda “Qarabağ bizə lazım deyil” mitinqləri\nAzərbaycanın işğal edilmiş rayonlarından Ermənistana qaçan ermənilər İrəvanda etirazla qarşılanıblar.\nMateriallar/ Vladimir Putin və Serj Sarkisyan arasında görüş\nMoskvada prezidentlər araında ikitərəfli ticarət-iqtisadi əlaqələr, eləcə də Dağlıq Qarabağ münaqişəsi müzakirə olunub.\nMateriallar/ Əvvəl-axır azərbaycanlılarla ermənilər barışacaq\nRusiyalı akademik, məşhur tarixçi Yuri Pompeyev Xocalı soyqırımı haqda danışıb.\nMateriallar/ Azərbaycan və Ermənistan prezidentlərinin görüşü olub + Foto\nİsveçrə paytaxtında Azərbaycan və Ermənistan prezidentləri arasında görüş keçirilib.\nMateriallar/ Əliyev və Sarkisyanin görüş yeri və vaxtı dəyişdirilib\nAzərbaycan və Ermənistan prezidentləri İlham Əliyev və Serj Sarkisyan arasında görüşün yeri və vaxtı dəyişdirilib.\nMateriallar/ Erməni deputat Ermənistan təhlükəsizlik orqanlarının fəaliyyətini tənqid atəşinə tutub\nZaruhi Postancyan Ermənistan-Azərbaycan sərhədində atəşkəsin sistemli pozulması, hərbi qulluqçular arasında qurbanlar, cəbhə bölgəsindəki əhalinin evlərini tərk etmələri barədə yayılan xəbərlərin təhlükəsizlik orqanları tərəfindən inkar edildiyini bildirib.\nErməni deputat, şəxsən Tavuş əyalətinə və Dağlıq Qarabağ bölgəsinə baş çəkərək əhalinin kəndləri tərk etməsinə dair yayılmış informasiyaları təsdiqləyib.